Downloaded from YTS.MX
Official YIFY movies site: YTS.MX
‎(ผลงานภาพยนตร์สารคดีจาก NETFLIX)
‎เป็นภาพที่เหลือเชื่ออะไรอย่างนี้
‎ที่สนามกีฬาแอซเท็กในเม็กซิโกซิตี้
‎ผมไม่คิดว่าจะมีที่ไหนในโลก
‎มีบรรยากาศแบบนี้
‎วันนี้ ผมขอประกาศเปิด
‎การแข่งขันฟุตบอลโลกครั้งที่เก้า
‎ชิงถ้วยรางวัลชูลส์ รีเมต์อย่างเป็นทางการ
‎ฟุตบอลโลกปี 1970 เริ่มขึ้นแล้ว
‎พ่อของผมเคยบอกผมว่า
‎"จะเล่นฟุตบอล แกต้องมีหัวใจ"
‎เปเล่ นักฟุตบอลที่ดังที่สุดในโลก ‎คือคนที่โดนจับตามองตลอดเวลา
‎ความหวังที่จะได้แชมป์ของบราซิล ‎ฝากไว้กับฝีเท้าของเขา
‎เขาถูกติดตามตลอดทั้งวัน
‎เปเล่เก็บตัวมาสักพักแล้ว
‎นี่คือฟุตบอลโลกครั้งที่สี่ของเปเล่
‎ผู้คนคลั่งไคล้เขาจนถึงขั้นที่ ‎เขาแทบจะกระดิกตัวไปไหนไม่ได้
‎มีการขู่จะลักพาตัวและถึงขั้นลอบสังหารเขา
‎พวกสื่อบอกว่า
‎ผมห่างหายนานเกินไป ‎บอกว่าร่างกายของผมไม่ดีเหมือนเดิม
‎ฟอร์มของเปเล่ตกลงมาก เขาไม่ใช่เปเล่คนเดิม
‎ผมเจอแรงกดดันเยอะมาก
‎เลิกพูดได้แล้ว
‎ถึงเวลาที่เราต้องสู้
‎ฟุตบอลโลกครั้งนั้นสำคัญสำหรับคนทั้งประเทศ
‎แต่ในตอนนั้น
‎ผมไม่ได้อยากเป็นเปเล่
‎ผมไม่ชอบ ผมไม่ต้องการ
‎ผมภาวนา...
‎"พระเจ้า ช่วยผมด้วย ‎นี่คือฟุตบอลโลกครั้งสุดท้ายของผม"
‎ในตอนนี้ ชาวบราซิลต้องการเปเล่
‎ชาวบราซิลต้องการเปเล่
‎เปเล่
‎- เปเล่ ‎- เปเล่
‎เปเล่!
‎เปเล่ผู้ยิ่งใหญ่
‎เปเล่!
‎เปเล่ไม่เก่งเท่าเมื่อก่อน
‎เปเล่!
‎บราซิลคือประเทศของผม
‎บราซิลเป็นทุกอย่างสำหรับผม
‎เป็นประเทศบ้านเกิดเมืองนอน
‎(ปี 1940)
‎สมัยนั้นบราซิลเป็นประเทศใหม่ที่ไม่มีใครรู้จัก
‎ผมจำได้ว่าปู่ย่าของผมขนส่งฟืน
‎พวกเขาเลี้ยงม้าและมีเกวียนหนึ่งเล่ม
‎ผมขี่ม้าบ่อยมากตอนอายุประมาณสิบขวบ
‎ผมไม่รู้เลยว่ามีประเทศอื่นอยู่ด้วย
‎ผมคิดว่าบราซิลเป็นประเทศที่สวยที่สุดในโลก
‎เรามาจากครอบครัวที่ ‎ไม่มีอะไรเลย ถึงมีก็มีน้อยมาก
‎เราจนแต่เราทำงานได้
‎พ่อของผมทำงาน
‎(แชมป์ภายในปี 1946 แมตช์ที่สองกับซานโตส)
‎พ่อของผมเป็นนักฟุตบอล ‎ชื่อเล่นของเขาคือดอนดินโญ
‎ผมได้ชื่อว่าเป็นลูกชายของดอนดินโญ
‎ผมมีความฝันที่จะเป็นเหมือนพ่อ
‎ผมคิดว่าพ่อเป็นนักเตะที่เก่งที่สุดในโลก
‎ตอนที่เปเล่กลับจากโรงเรียน
‎เขามักจะเล่นฟุตบอลกับเพื่อนๆ ที่ข้างถนน
‎เขาชอบฟุตบอลมาก
‎พออยู่บ้านเขาก็จะทำแต่เรื่อง
‎เขาเป็นคนที่อยู่เฉยๆ ไม่ได้
‎มีช่วงหนึ่งในชีวิตการงานของพ่อ
‎ตอนที่เขาบาดเจ็บและสโมสรไม่จ่ายค่าจ้าง
‎เปเล่คิดว่าเขาควรช่วยที่บ้านหาเงิน
‎เขาเลยไปทำงาน
‎ผมเริ่มทำความสะอาดและขัดรองเท้า
‎เพื่อช่วยเหลือครอบครัวของผม
‎คุณเคยฝันไหมว่าวันหนึ่งจะได้เป็นนักฟุตบอลชื่อดัง
‎ไม่เลย
‎พื้นเพของผมทำให้ผมมองโลกตามความเป็นจริง
‎และก็ยังเป็นอยู่
‎ซึ่งเป็นเพราะครอบครัวของผม
‎ผมไม่เคยคิดเลยสักครั้งในชีวิต
‎ว่าผมดีกว่าคนอื่นๆ
‎ผมโชคดีที่ครอบครัวของผม
‎สร้างค่านิยมเหล่านี้และมอบการศึกษาให้ผม
‎แต่พอพ่อของฉันเห็นว่าเขามีพรสวรรค์ ‎พอที่จะเป็นนักฟุตบอลได้
‎พ่อก็ส่งเสริมเขาอย่างจริงจัง
‎พวกเขาเลยไปที่ซานโตส
‎(สโมสรฟุตบอลซานโตส ปี 1956)
‎ผมเป็นคนแรกในซานโตส
‎ที่ได้เจอเปเล่
‎(เปเป้ ซานโตส ปี 1954-69)
‎เรามักจะมีนักเตะมาทดลองเล่น ‎แต่พวกเขาเล่นไม่ดีเลย
‎ในการฝึกซ้อมครั้งแรก ‎เขาแสดงพรสวรรค์ที่เหลือเชื่อออกมา
‎เขาจับมือผมแรงมากจนผมคิดว่า
‎"ฉันอยากอยู่ทีมเดียวกับเขา ‎ไม่อยากเป็นฝ่ายตรงข้าม"
‎เขามาพร้อมกับบุคลิกแบบนั้น ‎เขาไม่กลัวอะไรทั้งนั้น
‎เขาเดินเข้ามาอย่างกับว่า
‎เขาอยู่กับเรามาหลายปีแล้ว
‎ตอนนั้นผมอายุแค่ 16
‎แต่ผมเคยพูดว่าผมเป็นนักฟุตบอลอาชีพ
‎รู้ตัวอีกที
‎ผมก็ถูกเรียกตัวไปแข่งฟุตบอลโลกปี 1958
‎เรารู้อยู่แหละว่าเขาเป็นนักเตะ ‎ที่ยอดเยี่ยมขนาดไหน
‎แต่ตอนที่เขาถูกเรียกตัวติดทีมชาติ
‎เราดีใจมาก
‎(สวีเดน ฟุตบอลโลกปี 1958)
‎ผมบอกว่า "แจ๋วเลย เรากำลังจะไปสวีเดน"
‎ผมไม่เคยออกจากบราซิลเลยด้วยซ้ำ
‎เราคิดว่าบราซิลเป็นที่รู้จักในยุโรป
‎แต่ไม่ใช่เลย
‎มีเด็กสวีเดนบางคน
‎คอยมาจับใบหน้าของผมอยู่เรื่อย ผมก็คิดว่า
‎"นี่มันอะไรกัน ทำไมพวกเขาถึงแตะตัวฉัน"
‎พวกเขามองมือตัวเองเพื่อดูว่าสีตกใส่หรือเปล่า
‎พวกเขาไม่เคยเห็นคนดำมาก่อน
‎ตอนนั้น บราซิลยังไม่ถูกนับว่า ‎เป็นประเทศแห่งฟุตบอล
‎(ซากัลโล บราซิล ปี 1958-64)
‎เราไม่ใช่ตัวเต็งเอาซะเลย
‎ผมเห็นเด็กผอมแกร็นคนหนึ่ง
‎ที่น่าจะรู้สึก
‎ถูกกดดันที่ถูกเรียกตัวไปแข่งฟุตบอลโลก
‎แต่ไม่เลย
‎เขามั่นใจมาก
‎(บราซิลปะทะเวลส์ รอบสี่ทีมสุดท้าย)
‎รอบก่อนรองชนะเลิศในโกเธนเบิร์ก
‎นักข่าวบางคนบอกว่าผมเด็กเกินไปที่จะเล่น
‎บอกว่าผมมีประสบการณ์ไม่พอ
‎แต่พ่อของผมบอกผมเสมอว่า...
‎"ไม่ต้องกังวลนะลูก จงเชื่อมั่นในตัวเอง
‎ในสนาม ทุกคนเท่ากันหมด"
‎คำพูดนั้นทำให้ผมมีกำลังใจมาก
‎บอลมาอยู่ที่เปเล่ ‎เขาครองบอลแล้วก็ยิง! เข้าแล้ว!
‎เปเล่ทำแต้มให้บราซิล!
‎ได้ประตู!
‎(บราซิลชนะเวลส์ 1-0)
‎(บราซิล ปะทะ ฝรั่งเศส รอบรองชนะเลิศ)
‎วาวาผ่านเข้ามา แอ็บส์รับไม่อยู่ ‎เปเล่ยิง เข้าไปแล้ว!
‎จับลูกแล้ว ยิงเข้าไป...
‎เปเล่!
‎(บราซิล 5-2 ฝรั่งเศส)
‎เปเล่ นักเตะที่เป็นกำลังสำคัญ
‎อายุ 17 ปี
‎หลายครั้งที่บราซิลเข้าใกล้มาก
‎แต่ก็ยังห่างไกลจากถ้วยฟุตบอลโลก
‎ในปี 1950 พวกเขาเป็นทีมเต็งที่จะชนะ
‎และโดนอุรุกวัยเอาชนะไปได้เฉียดฉิวสองต่อหนึ่ง
‎ในปี 1950 ฟุตบอลโลกจัดขึ้นที่บราซิล
‎ผมยังเป็นเด็กอยู่
‎ตอนที่บราซิลเป็นเจ้าภาพฟุตบอลโลกในปี 1950
‎มีความหวังอย่างยิ่งว่า ‎บราซิลจะสร้างปรากฏการณ์
‎และก้าวพ้นอดีตที่ล้าหลังของตัวเอง
‎สมัยนั้นไม่มีทีวี มีแต่คนในสนามเท่านั้นที่ได้ดู
‎ผมเป็นหนึ่งในนั้น
‎มีแฟนบอลสองแสนคนอยู่ในสนามกีฬามารากานัง
‎บราซิลมีความมุ่งมั่น
‎ที่จะทำทุกอย่างที่ทำได้
‎ให้มีตัวตนบนเวทีโลก
‎ผ่านฟุตบอล
‎ชาวบราซิลที่รักของผม ในอีกไม่กี่นาทีนี้
‎คุณจะได้เป็นแชมป์โลก
‎เรารักษาสัญญาและสร้างสนามกีฬานี้ขึ้นมา
‎ถึงเวลาที่คุณจะทำหน้าที่คว้าแชมป์มาให้เราแล้ว
‎(บราซิลจงเจริญ)
‎บราซิลเป็นฝ่ายบุก อเดเมียร์อยู่ที่นอกเขตโทษ
‎ฟรีอาก้าได้จังหวะ ยิง!
‎เข้าไปแล้ว!
‎บราซิลได้แต้ม!
‎ฟรีอาก้า!
‎บราซิลได้แต้ม! ฟรีอาก้า!
‎พวกเขาไม่พอใจ...
‎เราทุกคนนั่งล้อมรอบวิทยุ
‎ฟังและแสดงความคิดเห็นเกี่ยวกับการแข่งขัน
‎บิโกเดเข้าแย่งไม่สำเร็จ
‎กิกจาจ่ายบอลเข้ามา
‎เชียฟฟิโนยิง อุรุกวัยได้คะแนน
‎เชียฟฟิโน
‎ตีเสมอขึ้นมาได้ บราซิลต้องเร่งฝีเท้าแล้ว
‎กิกจามาทางขวา
‎เขาวิ่งเข้าหาประตูบราซิลและยิง เข้าไปแล้ว!
‎อุรุกวัยทำประตูที่สองได้
‎อุรุกวัยชนะสองต่อหนึ่ง
‎ตามท้องถนนไม่มีเสียงผู้คน
‎มันเป็นโศกนาฎกรรมอย่างแท้จริง
‎ปี 1950 เป็นตัวแทนของ...
‎ความล้มเหลวครั้งใหญ่ของชาติ
‎เนลสัน โรดริเกซ นักเขียนบทละครชาวบราซิล
‎สร้างวลีหนึ่งขึ้นมาหลังความพ่ายแพ้ครั้งนั้น
‎เขาเรียกมันว่า รูปธรรมของ "ปมพันทาง"
‎เขาหมายถึงการที่บราซิลร่วงโรย ‎แห้งเหี่ยวไปในเงามืด
‎และยกย่องความยิ่งใหญ่ของชาติอื่น
‎"คนอื่นๆ ดีและเราไร้ค่า"
‎เพราะพวกพันทางคือหมาข้างถนน
‎ผมไม่รู้จะพูดอะไรกับพ่อของผม
‎เพราะเขาเอาแต่ร้องไห้
‎ผมเลยบอกเขาว่า "พ่อ"
‎"ไม่เป็นไร ไม่ต้องเศร้า"
‎"ผมจะเอาถ้วยฟุตบอลโลกมาให้พ่อเอง"
‎อุรุกวัยเป็นแชมป์ฟุตบอลโลกปี 1950
‎ฝูงชนชาวบราซิลเสียใจมาก
‎อีกไม่กี่อึดใจการแข่งขันจะเริ่มขึ้นแล้ว
‎บราซิลจะเจอกับสวีเดน ‎ในรอบชิงชนะเลิศฟุตบอลโลก
‎(บราซิล ปะทะ สวีเดน ‎ รอบชิงชนะเลิศปี 1958)
‎รอบชิงชนะเลิศฟุตบอลโลกปี 1958 เริ่มขึ้นแล้ว
‎เล่นได้มีหวังมาก เขาหยุดลูก ‎เลื้อยเข้าไป เล็ง ยิง...
‎และเขาทำประตูได้!
‎ลีดโฮล์มทำแต้มให้สวีเดน
‎สวีเดนนำบราซิลไปหนึ่งต่อศูนย์
‎สวีเดนนำอยู่
‎ทีนี้บราซิลจะสู้กลับได้ไหม
‎นั่นคือคำถามที่เราทุกคนต้องการคำตอบ
‎นี่จะเป็นหายนะอีกครั้งหรือเปล่า
‎ไปที่ฌาลมา วาวาส่งให้เปเล่
‎เปเล่คุมบอล ยิง!
‎เปเล่ยิงได้สวย
‎นิลตัน ซานโตสเข้าใกล้เขตโทษ
‎ผ่านบอลให้เปเล่ เปเล่เอาลูกลง
‎โยกได้สวย ยิง เข้าประตู!
‎เป็นประตูที่สวยงามของเปเล่!
‎เขาเป็นอัจฉริยะ
‎เรารู้ได้แทบทันที
‎ว่าเรากำลังดู
‎ผู้เล่นที่ยิ่งใหญ่ที่สุดตลอดกาล
‎ไม่มีทางเป็นอย่างอื่น
‎ออร์แลนโด ออร์แลนโด...
‎เปเล่ ส่งให้ซากัลโล
‎มาที่เปเล่...
‎เปเล่กระโดดโหม่งเข้าไป!
‎เปเล่!
‎บราซิลเป็นแชมป์โลก!
‎(บราซิลชนะสวีเดน 5-2)
‎มันคือความฝัน
‎มันอัศจรรย์
‎คืนนั้นผมนอนไม่หลับเลย
‎ผมอยากรู้ว่าคนที่บราซิลบ้านเกิด ‎โดยเฉพาะครอบครัวของผม
‎ได้ฟังการแข่งขันหรือเปล่า
‎พวกเขาเห็นผมทำประตูไหม
‎ดูสิครับ!
‎คนเต็มถนนเลย
‎ผู้คนกำลังกระโดด! พวกเขาตะโกน!
‎พวกเขามาที่นี่เพื่อฉลองชัยชนะของบราซิล
‎และต้อนรับผู้เล่นที่น่าทึ่งของเรา
‎เปเล่กลายเป็นคนที่เข้ามาปลดเปลื้อง
‎สิ่งที่เรียกว่าปมพันทาง
‎เขาทำให้ชาวบราซิลรักตัวเองอีกครั้ง
‎ในทางสัญลักษณ์ นั่นไม่ใช่เรื่องเล็ก
‎(สนามกีฬาวีลาเบลมิโร ซานโตส)
‎- เปเล่คือฮีโร่แห่งยุคนั้น ‎- ใช่จริงๆ
‎ไม่ว่าเราไปที่ไหนก็จะได้ยิน "เปเล่ๆ"
‎เวลามีคนจะเดินมารุมเรา ‎เราก็บอก "ดูสิ เปเล่อยู่นั่น"
‎ทุกคนจะกรูไปทางนั้น ‎ส่วนเราก็หัวเราะกันท้องแข็ง
‎สาวๆ อยากได้เปเล่เป็นแฟน
‎หนุ่มๆ อยากได้เปเล่เป็นพี่น้อง ‎พ่อแม่อยากได้เปเล่เป็นลูกชาย
‎และทุกคนอยากมีเปเล่เป็นเพื่อนบ้าน
‎เพราะเขาน่ารักที่สุด
‎เสน่ห์ตามธรรมชาติของเขา
‎ส่งเสริมให้เขาเหมาะเป็นดารา
‎จากจุดนั้น สถานภาพของเขาสูงส่งขึ้นเรื่อยๆ
‎เขาถูกมองว่าเป็นเชื้อพระวงศ์
‎ไม่ว่าคนดำ คนขาว ลูกครึ่งก็เห็นเขาสูงส่ง
‎เขากลายเป็นสัญลักษณ์การปลดปล่อยของบราซิล
‎ฉันสัมผัสได้ว่าทุกคนมีความสุข
‎ทุกคนคลั่งไคล้เปเล่
‎เด็กชายยากจนในสลัม
‎มองเห็นตัวเองในตัวเปเล่
‎และพูดว่า "ฉันอยากเป็นเหมือนเปเล่"
‎เขาเป็นภาพพจน์ที่สร้างแรงบันดาลใจที่สุด
‎เท่าที่เด็กผิวดำยากจนเคยทำได้
‎ผมไปไหนไม่ได้เลย มีแต่คนรุมล้อม
‎ผมไม่รู้จะทำยังไง
‎เพื่อนๆ ของพ่อผม...
‎ลืมพ่อของผมไปแล้ว
‎และอยากรู้เรื่องเปเล่แทน
‎มันเลยปรับตัวยาก
‎เขาคงต้องลำบากน่าดู
‎เขายังเด็กมาก
‎เขาต้องการแค่ได้เล่นฟุตบอล ‎และแสดงความสามารถ
‎เปเล่ เปเล่!
‎ก่อนจะมีเปเล่ ซานโตสเป็นสโมสรเล็กๆ
‎อยู่นอกสายตา
‎แล้วเปเล่ก็เข้ามา
‎เปเล่คนเดียวพาทีมไปอีกขั้น
‎ไม่ใช่ว่าเปเล่สร้างความแตกต่าง
‎เปเล่ต่างหากคือความแตกต่าง
‎การเล่นให้ซานโตสก็เหมือน ‎การแสดงในละครสัตว์ที่ไม่สิ้นสุด
‎พวกเขาเดินทางไปทั่วโลกเพื่อจัดแสดง
‎และเปเล่คือชื่อวิเศษที่ดึงดูดฝูงชน
‎เด็กบราซิลคนนี้อายุยังไม่ถึง 19 ปี
‎แต่เขาอาจเป็นนักฟุตบอลที่เก่งที่สุดในโลก
‎มาที่เปเล่... โอ้ เขาจะทำยังไง
‎เขาได้ลูกที่สาม ยิงได้สวยมาก
‎เขาเป๊ะมากเรื่องกฎเกณฑ์การเล่น
‎ทักษะการครองบอล ‎สายตาเฉียบคมและกล้ามเนื้อปราดเปรียว
‎ล่อหลอกปราการที่แข็งแกร่งที่สุดในโลกได้
‎คุณคิดว่าคุณเป็นผู้เล่นที่เก่งที่สุดในโลก ‎ตั้งแต่ปี 1958 หรือเปล่า
‎ผมไม่เคยเชื่อว่ามีผู้เล่นที่เก่งที่สุดในโลก
‎การจะเป็นผู้เล่นที่เก่งที่สุดในโลก
‎คุณต้องเล่นเก่งที่สุดในทุกตำแหน่ง
‎ซึ่งมันคงยากมาก
‎เปเล่เพิ่งอายุ 21 ปี
‎ระหว่างปี 1957 ถึง 1961
‎เปเล่ยิงไปแล้ว 355 ลูก
‎ซึ่งเป็นจำนวนที่แม้แต่ผู้เล่นที่ยิ่งใหญ่ที่สุด ‎จะทำได้ต่อเมื่อล่วงเข้าบั้นปลายอาชีพแล้ว
‎ตราบใดที่ผมเป็นประธานสโมสรซานโตส
‎เปเล่จะไม่มีไว้ขาย
‎เขาเป็นสมบัติของชาติซึ่งประเมินมูลค่ามิได้
‎ซานโตสจะเจอเบนฟิกา ‎ในการแข่งฟุตบอลชิงแชมป์สโมสรโลก
‎เปเป้ส่งต่อให้ซิโต้
‎ซิโต้ส่งต่อให้เปเล่ เขาอยู่หน้าประตู...
‎เปเล่ทำประตูไปได้อย่างงดงามน่าประทับใจ
‎ซานโตสชนะเบนฟิกาไปห้าต่อสอง
‎ซานโตสเป็นแชมป์สโมสรโลก
‎ผมโชคดีที่มี
‎เพื่อนๆ ที่ซานโตส
‎พวกเขามอบความแข็งแกร่งให้ผม
‎แข็งแกร่งมาก
‎(ซานโตส บราซิล)
‎ถ้านายไม่พูดภาษาอังกฤษก็ห้ามพูดกับฉัน
‎อย่าพูดแบบนั้นสิ
‎ไ่ม่ได้
‎ถ้านายไม่พูดอังกฤษ ขอร้องเลย
‎ถ้านายไม่พูดภาษาอังกฤษ...
‎ไม่ต้องคุยกับฉัน
‎นายยังดูดีขนาดนี้ได้ยังไง
‎ให้ตายสิ พวกนายนี่...
‎ฉันคนทำงานแท้ๆ พวกนายก็มารบกวนฉัน
‎- แต่ฉันสบายดี ‎- สบายดีนะ
‎ไปกันเถอะ
‎ไม่ ดูสิว่าฉันสบายดีแค่ไหน
‎อยากเห็นไหม ปล่อยฉันสิ
‎ถอยไป
‎ดูสิว่าฉันสบายดีแค่ไหน
‎- ดูดี ‎- มีใครเรียกฉันเหรอ
‎เขาหมุนตัวด้วย
‎พวกนายเจ๋งที่สุด
‎พวกนายพกดวงอาทิตย์มาด้วย
‎วันนี้อากาศดีจริง
‎เอดูอยากมีผิวสีแทน
‎- พระเจ้าคือผู้สร้างทีมนี้ ‎- ทีมนี้คือ...
‎พระเจ้า ใช่ไหม
‎สุดยอด ใช่ไหมล่ะ
‎ทีมนี้คือครอบครัว
‎สิ่งที่บราซิลติดค้างซานโตสคือ
‎เวลาเราเดินสายแข่ง
‎เราโค่นทีมที่เก่งที่สุดในอิตาลี ‎เยอรมนีและทั่วยุโรป
‎แล้วผู้คนยกย่องบราซิล
‎ทั้งที่ไม่มีใครรู้ว่าบราซิลอยู่ไหน
‎จำตอนที่เราไปเล่นที่ยุโรปได้ไหม
‎โค้ชลูลาก็บอกว่า "บ้าเอ๊ย เปเล่บาดเจ็บ"
‎เขาเลยบอกว่า "เอาอย่างนี้
‎ในเมื่อกองหน้าของเราทุกคนมีผิวดำเหมือนนาย
‎ให้ดอร์วัลใส่เสื้อเบอร์ 10 ของนายก็ได้
‎ไม่มีใครรู้ความแตกต่างหรอก"
‎ฉันเลยใส่เสื้อเบอร์ 10
‎แต่ทุกคนรู้ทันทีว่าฉันไม่ใช่เปเล่
‎แล้วคนดูก็เริ่มตะโกนว่า "เปเล่"
‎ส่วนนายก็ต้องลงสนามทั้งที่นายบาดเจ็บ
‎ฉันว่าพวกเขาต้องคิดอย่างนี้แน่ๆ
‎"แต่ปกติแล้วเปเล่จะหล่อมาก ‎คนนี้ไม่ใช่เขาหรอก"
‎นายเนี่ยนะหล่อ
‎พวกเขาคิดว่านายหล่อเหรอ ‎ไม่เอาน่า เพื่อน เลิกหลงตัวเอง
‎นายคือราชา เรารู้ดี
‎แต่ตอนนั้นเราอยากช่วยและมีส่วนร่วมด้วย
‎เรื่องที่ว่าเป็นราชาอะไรนี่น่ะ...
‎จำได้ไหมตอนที่เราไปงานเลี้ยงในปารีส
‎แล้วฉันร้องเพลง
‎เพลงนี้...
‎ฉันเป็นราชาแบบไหนกัน
‎ไม่มีทั้งอาณาจักรหรือมงกุฎ
‎ไม่มีปราสาทหรือราชินี…
‎ไม่มีปราสาทหรือราชินี ได้แต่ร่อนเร่ไปทั่วโลก
‎แต่อย่างน้อยนายก็ร้องเพลงเพราะขึ้น
‎ครั้งนั้นเจ๋วสุดแล้ว
‎เสียงแย่เหมือนเดิมไม่เคยเปลี่ยน
‎อย่ากินมากเกินไป พรุ่งนี้เรามีแข่งนะ
‎จริงด้วย
‎ชิลี!
‎ชิ ชิ ชิ ลี ลี ลี
‎สู้ๆ ชิลี!
‎(ชิลี ฟุตบอลโลกปี 1962)
‎ฟุตบอลโลกครั้งนั้นคือฟุตบอลโลกของเปเล่
‎เขากำลังจะอายุ 22 ปี
‎เขามีประสบการณ์พอตัว
‎และเป็นดาวเด่นของวงการฟุตบอลโลก
‎เปเล่…
‎เปเล่ใช้ฝีเท้าสุดอัศจรรย์ ‎ฝ่าปราการไปทั้งอย่างนั้น
‎โอ้ และได้ประตู! เป็นลูกยิงสุดยอดของเปเล่!
‎เราคาดหวังจากเขามากมาย
‎เพราะผลงานของเขาในปี 1958
‎แล้วก็มาถึงนัดที่สองที่เจอกับเชโกสโลวาเกีย
‎เปเล่ยิงชนเสา
‎เปเล่บาดเจ็บ
‎ตอนนั้นคะแนนศูนย์ต่อศูนย์
‎แล้วเปเล่ได้รับบาดเจ็บ
‎ผมไม่รู้ว่าผมเป็นอะไร
‎ตอนนั้นผมยังอายุน้อย ยังเด็ก
‎ผมไม่คยได้รับบาดเจ็บแบบนี้มาก่อน
‎เราหวังว่าเขาจะฟื้นตัวเร็ววัน
‎แต่เขาไม่ได้ลงแข่งอีกเลยในฟุตบอลโลกปีนั้น
‎หลบไป
‎ตอนนั้นวิธีรับมือที่ดีที่สุดคือหาตัวแทนเปเล่
‎ซึ่งก็คืออะมาริว
‎ผมอ่านข่าวพาดหัวบอกว่า ‎"บราซิลร่ำไห้เรื่องเปเล่"
‎ซึ่งแน่นอน ในบราซิลนี้
‎การขาดเปเล่ไปคือโศกนาฏกรรม
‎แต่เปเล่พูดกับผมว่า
‎"เฮ่ ไอ้หนู...
‎ถึงเวลาของนายแล้ว"
‎(บราซิลปะทะเชโกสโลวาเกีย รอบชิงชนะเลิศ)
‎เมื่อคุณบาดเจ็บ
‎แล้วต้องออกจากสนามแข่งฟุตบอลโลกกลางคัน
‎มันทำใจรับได้ยากมาก
‎แต่ผมบอกผู้เล่นคนอื่นว่า
‎"ไม่เอาน่า มองไปข้างหน้า ‎เราเป็นทีมนะ ไม่ได้ฉายเดี่ยว"
‎ซากัลโลขว้างลูกกลับเข้าสนาม
‎อะมาริวรับไว้ได้
‎อะมาริวเลี้ยงลูกผ่านควัสนัค ‎และยิง... เข้าประตู!
‎บราซิลได้แต้ม
‎บราซิล!
‎บราซิลเป็นแชมป์โลกสองสมัยแล้วในตอนนี้!
‎หลังจบเกม เรากลับเข้าห้องแต่งตัว
‎ผมกำลังอาบน้ำ
‎ส่วนเขาใส่เสื้อผ้าเต็มยศพุ่งเข้ามา
‎กอดผม
‎ถึงแม้จะไม่ได้ลงเล่น แต่เขาก็เชียร์คนอื่นเต็มที่
‎ให้กำลังใจเราทำสำเร็จ
‎ฟุตบอลโลกครั้งที่เจ็ดจบลงแล้ว
‎บราซิลชนะอีกครั้ง
‎ฉลองกันเถอะเรา
‎ทั้งเด็ก คนหนุ่มสาว คนเฒ่าคนแก่
‎คนทั้งประเทศฉลองชัยชนะ
‎ช่วงปลายยุค 50 และต้นยุค 60
‎คือช่วงเวลาที่ดีที่สุดจริงๆ
‎ในประวัติศาสตร์ของบราซิล
‎มีคนอย่างเปเล่ปรากฏขึ้น
‎ในช่วงที่บราซิลกำเนิดเป็นประเทศยุคใหม่
‎บราซิลไม่ใช่แค่ประเทศ ‎ส่งออกสินค้าการเกษตรอีกต่อไป
‎แต่เป็นประเทศแห่งอุตสาหกรรม ‎ประสิทธิภาพและวัฒนธรรม
‎ประเทศที่เชื่อมั่นในตัวเอง ‎และประสบความสำเร็จได้
‎บราซิลเลิกเป็นประเทศแห่งวันพรุ่ง ‎อนาคตคือปัจจุบันต่างหาก
‎และเปเล่ไม่ใช่ตัวประกอบในเรื่องนี้ ‎เขาเป็นตัวละครเอก
‎ราชาเปเล่ ฉากแรก เทกหนึ่ง
‎เปเล่ แขกมาเต็มห้องโถง ‎แม้แต่ในครัวก็มีนักข่าว
‎โฮสเทลของคุณจะดังแล้ว
‎เปเล่ปรากฏตัวในยุคที่
‎ทีวีกำลังมีบทบาทสำคัญ
‎เขาเป็นสินค้าในยุคนั้น
‎เปเล่ เคยคิดจะเล่นหนังไหม
‎ไม่ ผมไม่เคยคิดเลยครับ
‎เปเล่ไม่ใช่นักฟุตบอลอีกต่อไป ‎แต่เป็นสถาบันของชาติ
‎เขาชอบที่ได้เป็นไอดอล
‎สำหรับเขา นี่เป็นเรื่องธรรมชาติมาก
‎เหมือนความเป็นไอดอล ‎อยู่ในดีเอ็นเอของเขาเลย
‎ลูกบอลสีขาวน่าทึ่งมาก
‎เขามีภาพลักษณ์ของชายหนุ่มที่สดใสแข็งแรง
‎ทำประตูได้มากมายและมีเสน่ห์ดึงดูดใจ
‎ชื่อของเขาจะขายได้ทุกอย่าง ‎ตั้งแต่น้ำมันไปจนถึงยาสีฟัน
‎- เขามีรายได้ก้อนโต ‎- เปเล่เป็นนักฟุตบอลเงินล้านคนแรก
‎- นี่กาแฟอะไรคะ ‎- กาแฟเปเล่
‎อร่อยจัง
‎แน่นอน
‎"คุณมาจากไหน" "ฉันมาจากบราซิล"
‎"บ้านเกิดของเปเล่"
‎เขาทำให้ชาวบราซิลภูมิใจที่จะพูดว่า
‎"เราไม่จำเป็นต้องมองบอลอังกฤษ ‎เยอรมัน ฝรั่งเศสหรืออิตาลีเป็นแบบอย่าง
‎พวกเขาตามรอยเราต่างหาก
‎เพราะเมื่อเป็นเรื่องของฟุตบอล ‎เราเก่งกว่าคุณ"
‎สมัยนั้นฟุตบอลคือวิธีกำหนดตัวตนของเรา
‎มันเป็นยุคสมัยแห่งความสุข
‎เราคิดว่าประชาธิปไตยจะคงอยู่ตลอดไป
‎น่าเสียดายที่ไม่ใช่อย่างนั้น
‎(ปี 1964)
‎ในบราซิล มีความวุ่นวายมากขึ้น ‎เมื่อประธานาธิบดีกูลาร์ต
‎ขอเสียงสนับสนุนรัฐบาลของเขา ‎ที่หัวเอียงซ้ายมากขึ้นเรื่อยๆ
‎แต่เสียงของประชาชนไม่ได้รับการยอมรับ
‎แต่แล้ว การปกครองของเขาก็มาถึงจุดจบ
‎เมื่อกองทัพก่อปฏิวัติ ‎โดยใช้เวลาสั้นๆ และไม่เสียเลือดเนื้อ
‎นายพลบรังโกนำกองทัพ
‎ปฏิวัติและยึดเมืองรีโอเดจาเนโร
‎อะไรคือเหตุผลเบื้องหลังการปฏิวัติ
‎ตอนนั้นคาดกันว่าบราซิลจะถูกคอมมิวนิสต์ยึดครอง
‎แต่เรื่องนี้ไม่จริงเลย
‎ในปี 1964 ไม่มีโอกาสที่บราซิล ‎จะกลายเป็นประเทศคอมมิวนิสต์ไปได้
‎แต่กองทัพใช้เรื่องนี้สร้างความชอบธรรม
‎มันเป็นโครงการที่สหรัฐออกแบบ ‎เพื่อกระตุ้นระบอบเผด็จการในทวีปอเมริกา
‎เป็นวิธีหลบเลี่ยงการแพร่แนวคิด ‎คอมมิวนิสต์ของโซเวียต
‎บราซิลจึงเปลี่ยนโฉมใหม่
‎ความสุขทั้งมวล
‎จากช่วงปลายยุค 50 และต้นยุค 60
‎ร่วงหล่นไปตามท่อน้ำทิ้ง
‎การปกครองแบบเผด็จการ ‎เปลี่ยนตัวคุณบ้างหรือเปล่า
‎ไม่ครับ ฟุตบอลก็ดำเนินไปแบบเดิม
‎ไม่มีความแตกต่างที่เห็นชัดใดๆ
‎สำหรับผมไม่มีแน่นอน มันไม่ได้เปลี่ยนอะไรเลย
‎มีคนชวนให้ผมเข้าร่วม
‎สนามการเมือง
‎แต่พูดตามตรง
‎ผมไม่อยากเข้าไปยุ่งเกี่ยวกับเรื่องนี้
‎เวลาส่วนใหญ่ของผมหมดไปกับฟุตบอลแล้ว
‎ผมเลยไม่มีเวลาเหลือเฟือสำหรับเรื่องแบบนี้
‎และสำคัญที่สุด ผมไม่รู้เรื่องการเมืองเลย
‎เปเล่ยอมรับระบอบเผด็จการและใช้ชีวิตอยู่กับมัน
‎การที่รัฐบาลอยากดูแลเขาอย่างดี
‎ก็เพราะพวกเขารู้ดีว่าความสัมพันธ์นี้สำคัญแค่ไหน
‎เขาก็แค่ใช้ชีวิตตามปกติ
‎เขาไม่ได้รับอันตรายจากเรื่องนี้
‎เปเล่ เมื่อสามปีก่อน
‎คุณบอกผมว่าคุณอยากลงหลักปักฐาน
‎คุณรู้สึกยังไงที่ตอนนี้คุณมีความรักแล้ว
‎ผมไม่ได้บอกใครว่า
‎ผมมีแฟน มีคนสำคัญอีกคน
‎หนังสือพิมพ์เลยไม่ได้พูดถึง
‎และเรื่องนี้เลยไม่เป็นข่าว
‎ความสัมพันธ์จริงจังครั้งแรก ‎ที่ทำให้ผมอยากสร้างครอบครัว
‎คือเมื่อผมเจอโรสที่ซานโตส
‎ผมเขินนิดหน่อย
‎แล้วผมก็ผูกมิตรกับพ่อของเธอ
‎เพื่อให้เขาอนุญาต ผมบอกว่า
‎"ผมพร้อมขัดรองเท้าให้คุณขอแค่คุณบอกมา"
‎ผมคิดว่าถึงเวลาจะลงหลักปักฐาน
‎ผมเลยสนิทกับครอบครัวของเธอมากขึ้น
‎จนเราได้แต่งงานกันในที่สุด
‎ผมชอบเธอมาก ผมอายุน้อย ยังเป็นเด็กอยู่เลย
‎เราชอบกัน เราเป็นเพื่อนที่ดีต่อกัน
‎แต่ความรู้สึกหลงรักสุดใจนั้น...
‎เราไม่เคยมี
‎คุณมีงานอดิเรกที่เหมือนกันบ้างไหม
‎- เต้นรำ ‎- ผมไม่...
‎เราชอบเต้นรำและฟังเพลง
‎เพลงป๊อป
‎คุณกับสามี
‎มีเวลาอยู่ด้วยกันบ้างหรือเปล่า
‎เขารู้วิธีแบ่งเวลาระหว่างฟุตบอลกับครอบครัว
‎มันก็เลยไม่มีปัญหา
‎การเป็นภรรยาคุณเป็นยังไงครับ ‎คุณคิดว่ายากไหม
‎ผมว่ายากนะ ผมคิดอย่างนั้น
‎ผมเริ่มมีภาระหน้าที่การงานมากขึ้น
‎ที่นอกเหนือจากฟุตบอล
‎ผมเริ่มเซ็นสัญญาต่างๆ
‎โฆษณาสินค้าไปทั่วโลก
‎ผมเริ่มเดินทางบ่อยขึ้นเพื่อทำงานลักษณะนี้
‎มากกว่าไปแข่งฟุตบอล
‎มันจึงเป็นปัญหาสำหรับครอบครัว ‎และความสัมพันธ์ของผม
‎ผมเข้าใจดี
‎ยากไหมที่คุณจะซื่อสัตย์กับภรรยา ‎เมื่อมีสาวๆ รุมล้อมคุณ
‎พูดตามตรง ยากครับ
‎ผมเคยนอกใจภรรยา
‎ถึงขนาดมีลูกด้วยกัน
‎แต่ผมเพิ่งมารู้เรื่องนี้ทีหลัง
‎ภรรยาคนแรกของผมรู้ทุกอย่าง
‎ผมไม่เคยโกหกใคร
‎เรากำลังรออยู่ที่สนามบิน
‎รอเอดซง อารังชีส ดู นาซีเมงตูหรือเปเล่
‎เปเล่ คุณอยากแนะนำ ‎ภรรยาของคุณให้เรารู้จักไหมครับ
‎ผมพูดภาษาฝรั่งเศสไม่ได้
‎คุณพูดฝรั่งเศสไม่ได้เหรอ
‎คุณมาเที่ยวปารีสเหรอครับ
‎ครับ ผมมาเที่ยวปารีสและผมสนุกมาก
‎ผมมากับภรรยา
‎ผมอยากกลับมาที่นี่อีก
‎ขอบคุณ คุณเชียร์ใครครับในฟุตบอลโลกครั้งต่อไป
‎มันจะเป็นฟุตบอลโลกที่ยากลำบากสำหรับบราซิล
‎มันจะเป็นเรื่องยาก
‎เราจะชิงแชมป์สมัยที่สาม ‎ส่วนทุกทีมก็จะเตรียมตัวมาอย่างดี
‎เราจะทำให้ดีที่สุดเพื่อชัยชนะ
‎ขอบคุณครับ
‎(ปี 1966)
‎(ประกาศรายชื่อนักกีฬาร่วมแข่งฟุตบอลโลก)
‎เอดซง อารังชีส ดู นาซีเมงตู
‎ตอนนั้นผมคุยกับเพื่อนๆ
‎เรื่องที่แฟนฟุตบอลชาวบราซิล
‎คิดว่าเราชนะไปแล้ว
‎ถึงกับทำป้ายให้เราแล้วด้วยซ้ำ
‎เขียนว่า "แชมป์สามสมัย" ติดไว้ที่โรงแรม
‎ผมไม่ชอบเลย
‎มันยิ่งสร้างแรงกดดันใส่เรามากขึ้น
‎เราต้องปล่อยให้ทุกอย่างเป็นไปตามธรรมชาติ
‎ฟุตบอลเวลาลงสนาม มีแค่ชนะหรือแพ้เท่านั้น
‎- เราจะชนะใช่ไหม เปเล่ ‎- แล้วแต่พระเจ้าทรงโปรด
‎(อังกฤษ ฟุตบอลโลกปี 1966)
‎ผมเคยฝันว่า
‎จะได้แชมป์ฟุตบอลโลกที่อังกฤษ
‎ผมคิดว่าบราซิลจะชนะได้
‎จะเป็นแชมป์อีกครั้งแล้วผมจะเกษียณ
‎ทุกวันเป็นเหมือนเดิม ‎ที่โรงแรมลิมม์ใจกลางเชชเชอร์
‎โรงแรมซึ่งเป็นศูนย์บัญชาการของทีมบราซิล
‎แต่แน่นอนว่าศูนย์รวมความสนใจเช่นเคยคือเปเล่
‎ทุกคนอยากคุยกับเปเล่
‎แต่เขายังได้แต่ยิ้ม
‎โดยไม่ตอบคำถามของใคร
‎ช่วยบอกเราทีสิว่า...
‎- ขอผมพูดได้ไหม ‎- คุณพูดอังกฤษได้นิดหน่อยนี่นา
‎คุณคิดยังไงกับฟุตบอลแนวนี้ที่เน้นการตั้งรับ
‎โดยที่หมายหัวจะประกบคุณแน่นหนา
‎คือว่า...
‎- คุณชินหรือยัง ‎- เราต้องทำตัวให้ชิน
‎เราต้องทำตัวให้ชินกับการเล่นแบบนี้
‎ฟุตบอลเคยคลาสสิกกว่านี้ ‎เป็นการเล่นเพื่อแฟนๆ เล่นโชว์
‎ตอนนี้ทุกทีมเล่นเพื่อผลคะแนนเท่านั้น ‎พยายามเต็มที่เพื่อไม่ให้เสียประตู
‎ฟุตบอลเริ่มน่าเกลียด ทุกทีมเล่นรุนแรงขึ้น
‎- ขอบคุณมากครับ ‎- ขอบคุณ เปเล่
‎สำหรับผู้เล่นส่วนใหญ่ ‎นั่นคือฟุตบอลโลกครั้งแรกของเรา
‎รวมตัวผมด้วย
‎เปเล่นำเราในฐานะผู้เล่นที่เก่งที่สุด ‎ในบราซิลและในโลก
‎ฝ่ายตรงข้ามของเราก็เลยทำแบบนี้
‎ทำเป็นระบบเลยน่ะ
‎หมายหัวเปเล่
‎"เราต้องทำให้เปเล่ไร้พิษสง"
‎(บราซิลปะทะบัลแกเรีย)
‎และแข่งนัดแรกของบราซิล ‎ในฟุตบอลโลกปี 1966 เริ่มขึ้นแล้ว
‎โอ้ และเปเล่ล้มลงไป
‎เปเล่ล้มอีกแล้ว
‎ฟุตบอลสมัยนี้ไม่เหมือนเดิม
‎ฟุตบอลสมัยนี้แรงขึ้น
‎หมายหัวกันชัดเจนขึ้น
‎ทีมเน้นการตั้งรับมากขึ้น
‎สมัยนี้เป็นธรรมดาที่จะได้ยินว่า "เล็งไปที่เปเล่"
‎"สามคนประกบเขาไว้"
‎และเปเล่…
‎โอ้ เข้าไปแล้ว!
‎เปเล่ทำประตูให้บราซิล
‎บราซิล แชมป์โลกสองสมัย
‎เริ่มต้นด้วยชัยชนะ
‎เป็นนัดแข่งขันฟุตบอลที่ยอดเยี่ยม
‎(บราซิลปะทะฮังการี รอบแบ่งกลุ่ม)
‎โอ้ โอกาสดีมาถึงแล้ว
‎เขาต้องทำแต้มให้ได้ เขาทำแต้มให้ฮังการีแล้ว!
‎เป็นประตูที่สวยมาก
‎เป็นประตูที่งดงามมากของฟาร์คาส
‎เป็นครั้งแรกที่บราซิลแพ้ในสนามแข่งฟุตบอลโลก
‎ตั้งแต่ฮังการีเคยเอาชนะพวกเขาได้ในปี 1954
‎ดูเหมือนจะมีการเน้นย้ำด้านกายภาพ
‎โดยเฉพาะเมื่อดูจากผู้เล่นดาวเด่นในตอนนี้
‎นัดสำคัญที่สุดสำหรับทีมบราซิล
‎นับจากพวกเขาชนะรอบสุดท้ายเมื่อสี่ปีก่อน
‎(บราซิลปะทะโปรตุเกส)
‎- เอวแซบียู... ‎- นักเตะฝีเท้าดี เอวแซบียู
‎ลูกนี้สวย และเข้าไปแล้ว!
‎ไม่ล้ำหน้า ดังนั้นโปรตุเกสนำหนึ่งต่อศูนย์
‎ทอร์เรสรับไว้…
‎และอีกลูก เอวแซบียู!
‎บราซิล แชมป์โลกกำลังแย่แล้ว
‎พวกเขากำลังเจอศึกหนัก
‎ซิลวา
‎เปเล่
‎โอ้ อีกแล้ว... ฟาล์ว!
‎ที่จริงเป็นครั้งที่สอง ‎แต่กรรมการปล่อยไปในครั้งแรก
‎เป็นภาพที่น่าเศร้าจริงๆ
‎นักฟุตบอลที่เก่งที่สุดในโลกต้องออกจากสนาม
‎และผมพูดเองนะ ในตอนนี้...
‎ทีมบราซิลต้องการคนแบบเปเล่
‎ผมคิดว่ามาตรฐานการตัดสิน ‎ของกรรมการย่ำแย่มาก
‎และผลจากการตัดสินด้อยคุณภาพแบบนี้
‎ทำให้เราตกอยู่ในสภาพที่
‎แต่ละเกมไต่ระดับความรุนแรงขึ้นไปทุกที
‎ในแปดวันนี้ มีผู้เล่นของเราบาดเจ็บ ‎จำนวนมากกว่าที่เรามีตลอดแปดปีที่ผ่านมา
‎แสดงว่ามีนัยยะสำคัญ
‎ครับ ผมคิดว่านี่คือจุดจบของวงการ ‎พูดอย่างนั้นก็ได้
‎เอวแซบียู…
‎นั่นปะไร!
‎และบราซิล แชมป์โลก
‎ก็ดูท่าจะตกรอบอย่างแน่นอน
‎เราอาจพูดได้ว่า เปเล่ถูกบีบให้ ‎ออกจากการแข่งฟุตบอลโลกครั้งนี้
‎ชาวบราซิลย่อมไม่ยินดีแน่นอนกับสิ่งที่เกิดขึ้น
‎พวกเขาได้แชม์โลกที่สวีเดนในปี 1958 ‎และอีกครั้งในปี 1962
‎พวกเขาเริ่มการแข่งขันคราวนี้ในฐานะทีมเต็ง
‎แต่ตอนนี้พวกเขาตกรอบคัดเลือกไปแล้ว
‎คุณเคยพูดกับสื่อเองด้วยซ้ำว่า
‎นี่เป็นฟุตบอลโลกครั้งสุดท้ายของคุณ
‎เราปล่อยให้เป็นแบบนั้นไม่ได้ ‎เพราะโลกฟุตบอลต้องการคุณ
‎เราต้องการเห็นคุณโชว์ฝีเท้า
‎ในฐานะนักเตะที่เก่งที่สุดในโลก จริงไหม
‎ครับ มีหลายคนถามผมแบบนี้หลายครั้งแล้ว ‎ดังนั้นขอผมพูดให้ชัดเจน
‎ผมไม่คิดจะลงแข่งฟุตบอลโลกอีก
‎เพราะผมไม่มีโชคในสนามฟุตบอลโลก
‎นี่เป็นครั้งที่สองที่ผมลงแข่งฟุตบอลโลก
‎แล้วผมได้เล่นไปแค่สองนัดเพราะบาดเจ็บ
‎เรื่องนี้สั่นสะเทือนทั้งประเทศ
‎ผู้เล่นของเราทุกคนสะเทือนขวัญด้วย
‎ทำไมเปเล่ถึงออกจากทีมชาติ
‎ทั้งที่เขายังหนุ่มแน่นพอจะลงแข่ง ‎ฟุตบอลโลกได้อีกสองหรือสามครั้ง
‎การถูกบีบให้ออกจากฟุตบอลโลกครั้งนั้นมันแย่มาก
‎ผมคิดนะ "ให้ตายสิ"
‎"เอาไงดีทีนี้ ฉันจะทำยังไง"
‎ผมคิดว่า "ฉันเลิกเล่นตอนนี้เลยก็ได้"
‎ผมหงุดหงิด ผมอยากบอกลา
‎เขาเสียใจมาก
‎ยากที่จะให้กำลังใจเขากลับมาเล่นอีกครั้ง
‎ตอนนั้นเขาหมดไฟจริงๆ
‎คุณคิดว่าตอนนี้เขาจะทำอะไร
‎ผมคิดว่าเขาจะเล่นให้สโมสร ‎อีกสองสามปีตามที่เขาบอก
‎และหลังจากนั้น เขาจะเล่นฟุตบอล ‎เพื่อความบันเทิงเท่านั้น
‎เพราะเขาชอบแบบนั้นน่ะ
‎แสดงว่าสำหรับฟุตบอลโลก และฟุตบอลยุโรป
‎นั่นคงเป็นครั้งสุดท้ายที่เราได้เห็นเปเล่ผู้ยิ่งใหญ่
‎ผมคิดว่าอย่างนั้น
‎บราซิลที่ไปแข่งในอังกฤษปี 1966 ‎อยู่ในสภาพย่ำแย่มาก
‎ประเทศตกอยู่ภายใต้ระบอบเผด็จการอยู่แล้ว
‎แต่สถานการณ์เลวร้ายยิ่งขึ้นเมื่อมี ‎กฎหมายจัดตั้งสถาบันฉบับที่ 5
‎รัฐบาลทหารบังคับใช้ ‎กฎหมายเลวร้ายนี้กับเราในปี 1968
‎(ปี 1968)
‎ท่านประธานาธิบดีแห่งสาธารณรัฐ
‎ตัดสินใจใช้กฎหมายจัดตั้งสถาบัน
‎ซึ่งมอบอำนาจให้รัฐบาล
‎มีสิทธิ์ใช้มาตรการต่างๆ ที่จำเป็น
‎เพื่อดำรงไว้ซึ่งความปลอดภัย ‎และความเป็นระเบียบเรียบร้อย
‎กฎหมายนี้พรากอิสรภาพทุกอย่างที่เราเคยมี
‎ทุกคนอาจถูกจับได้
‎โดยไม่มีสาเหตุ
‎หลายคนหายตัวไปเฉยๆ
‎หน้าที่ของผมคือเซ็นออกกฎหมาย ‎จัดตั้งสถาบันฉบับที่ 5
‎(แอนโตนีโอ รัฐมนตรีในรัฐบาลเผด็จการ)
‎บางคนบอกว่าเราเคยใช้กฎหมายนี้ทรมานผู้คน
‎แน่นอน
‎เพราะเมื่อมนุษย์มีอำนาจ
‎มนุษย์เป็นสัตว์เผ่าพันธุ์เดียว ‎ที่ฆ่าเพื่อนร่วมเผ่าพันธุ์ได้
‎นายพลเมดิชีเป็นเผด็จการ
‎ในช่วงที่มีการทรมานและเข่นฆ่าเลวร้ายที่สุด
‎ผมคงพูดได้เต็มปากว่า
‎เมดิชีเป็นผู้นำเผด็จการ ‎ที่โหดเหี้ยมที่สุดที่บราซิลเคยมี
‎เขารู้ดีว่าประชาชนหลงใหลฟุตบอลขนาดไหน
‎มันเลยเป็นธรรมดาที่เราจะเห็นนายพลเมดีซี
‎ดูฟุตบอลทุกวันอาทิตย์โดยมีวิทยุแนบติดหู
‎ขณะที่นักโทษการเมือง ‎กำลังถูกทารุณกรรมทั่วทุกหย่อมหญ้า
‎นายพลก็ไปสร้างภาพ "คนดี" ในสนามกีฬา
‎เผด็จการจงพินาศ!
‎(ฆาตกร)
‎แล้วในตอนนั้นคุณคิดยังไงกับเรื่องนี้
‎คุณรู้ไหมว่ามีการทรมานผู้คน
‎ถ้าผมบอกคุณว่าผมไม่รู้อะไรเลย
‎ก็คงเป็นการโกหก
‎คงเป็นเรื่องโกหก
‎เราได้ยินหลายเรื่อง
‎แต่เราไม่แน่ใจ
‎ว่าอะไรจริงอะไรเท็จ
‎ทีมซานโตสเดินทางไปแข่งทั่วโลก ‎เราอาจอยู่ในยุโรปหรือประเทศไหนสักแห่ง
‎เราไม่มีทางรู้ว่าข่าวนั้นจริงหรือไม่
‎พอกลับมาบราซิล หลายคนบอกเราตลอดว่า
‎ระวังตัวและอย่าออกจากโรงแรม
‎ผมรู้สึกกังวล
‎ความสัมพันธ์ของคุณกับรัฐบาลต่างๆ เป็นยังไง
‎ผมต้อนรับทุกคน
‎ทุกคนรู้เรื่องนี้
‎นั่นรวมถึงตอนที่ทุกอย่างแย่มากๆ ด้วย
‎มีคนมาดึงผมให้เลือกข้างเสมอ
‎ผมไม่รู้ว่าเขาฝักใฝ่ฝ่ายใดในทางการเมือง
‎แต่เปเล่ไม่เคยเป็นตัวแทนให้รัฐบาลไหนทั้งนั้น
‎เขาวางตัวพ้นจากการเมือง
‎ทุกประเทศต้องการฮีโร่
‎คนเราต้องการศรัทธาอะไรบางอย่าง
‎ความรู้สึกเป็นหนึ่งเดียวกัน
‎อาจสำคัญกว่าการดิ้นรนเลี้ยงปากท้องไปวันๆ
‎และกีฬามีส่วนทำให้เกิดความรู้สึกนั้น
‎ประชาชนไม่สนใจการเมือง
‎พวกเขาสนใจสิ่งที่สำคัญที่สุดสำหรับตนเอง
‎ซึ่งก็คือการดำรงชีพในแต่ละวัน
‎เปเล่ช่วยได้ในเรื่องนี้
‎ความสำเร็จของเปเล่กลายเป็นสิ่งที่ ‎เชื่อมโยงกับความรุ่งเรืองของชาติ
‎ไม่ว่าผู้นำประเทศคือใคร
‎รัฐบาลเผด็จการได้กำไรจากเขา
‎ประชาธิปไตยก็เช่นกัน
‎เข้าไปแล้ว!
‎เปเล่!
‎เปเล่อยู่ที่นี่กับฉันแล้วค่ะ
‎และเขาจะให้เราสัมภาษณ์เป็นกรณีพิเศษ
‎เปเล่คะ ฉันตื่นเต้นจัง
‎ผมยินดีที่สุดครับ ผมซาบซึ้งมาก
‎โดยเฉพาะเมื่อนึกถึง ‎ความคาดหวังของทุกคนในวันนี้
‎คุณนึกไม่ออกหรอกว่าผมรู้สึกยังไง
‎นี่คือลูกบอลค่ะ
‎ลูกบอลจากประตูที่ 1,000
‎มีเพียงลูกเดียวในโลก
‎เพราะไม่เคยมีผู้เล่นคนไหนทำได้เท่านี้
‎(วาสโก ปะทะ ซานโตส ‎วันที่ 19 พฤศจิกายน ปี 1969)
‎มีการประกาศชื่อของเปเล่ ‎ในสนามมารากานังเมื่อสักครู่นี้
‎ไม่รู้จะอธิบายความรู้สึกนี้ยังไงเลย
‎ให้ผู้ชมเห็นหน่อย ลาเอร์เต
‎ให้ผู้ชมเห็นคนดูที่มาเชียร์ราชาของเราคนนี้
‎นักกีฬาคนแรกของโลก
‎ที่มีโอกาสทำประตูได้ 1,000 ลูก
‎ยินดีด้วยนะ เปเล่ ยินดีด้วย บราซิล
‎เหลือเวลา 14 นาที ‎ที่เราอาจจะได้เห็นเป็นครั้งแรก…
‎บอลทะลุไปแล้ว เปเล่... ได้ลูกโทษ!
‎ได้ลูกโทษแน่นอน!
‎ได้ลูกโทษ!
‎ในยุคสมัยแห่งการดิ้นรนน่าเศร้าครั้งนั้น ‎เราเหลือแค่ฟุตบอล
‎ฟุตบอลคือวิธีหลบหนีความจริงของชาวบราซิล
‎และเรามีเปเล่เป็นผู้นำและวีรบุรุษที่ไร้เทียมทาน
‎คนทั้งสนามกีฬาต้องการเปเล่ ‎สนามกีฬาที่ใหญ่ที่สุดในโลกแห่งนี้
‎พร้อมแล้วสำหรับนักเตะผู้ยิ่งใหญ่ที่สุดในโลก
‎นี่คือเปเล่กับลูกเตะทำประตูแห่งศตวรรษ
‎ผมคิดในตอนนั้น "ถ้าผู้รักษาประตูกันไว้ได้
‎หรือถ้าลูกบอลชนคาน ‎เพื่อนร่วมทีมของผมอยู่ตรงไหน"
‎ผมไม่เห็นใครเลย
‎แล้วผมก็มอง...
‎ทุกคนอยู่ข้างหลังผม
‎ขาของผมสั่นไปหมด ผมพูดกับตัวเองว่า
‎"ลูกนี้ฉันทำพลาดไม่ได้"
‎เปเล่เป็นดาวที่ส่องแสง
‎เรืองรองกลางท้องฟ้าดำมืด ‎ในชีวิตของชาวบราซิล
‎เขาเป็นสัญลักษณ์ว่าบราซิลมีศักยภาพ
‎ที่จะกลายเป็นประเทศที่น่าอยู่ ‎และมีความสุขมากขึ้นได้
‎เปเล่คือตัวแทนสิ่งนั้น
‎เปเล่ ในนามของเพื่อนร่วมชาติ
‎เราขอขอบคุณคุณชั่วนิรันดร์
‎สำหรับสิ่งที่คุณทำเพื่อบราซิล
‎เผยแพร่กีฬาในแบบของคุณ ‎ซึ่งเป็นจิตวิญญาณของพวกเรา
‎เปเล่ คุณสมควรพักผ่อนให้เต็มที่
‎คุณสมควรได้พักผ่อนที่สุดแล้ว
‎(สามวันต่อมา บราซีเลีย)
‎คนสำคัญทุกคนที่ผมเคยรู้จัก...
‎ถ้ามีใครบอกว่าเขาเหล่านั้นอยากพบผม
‎อยากกินมื้อเที่ยงกับผมหรือแค่พูดคุยด้วย
‎ถ้าทำได้ ผมจะไปเสมอ
‎ผมไม่เคยมีปัญหาใดๆ
‎มีคนบอกผมว่าประธานาธิบดีอยากพบผม
‎เพื่อแสดงความยินดีด้วย
‎ผมก็เลยไป
‎ผมไม่เคยถูกบังคับให้ทำอะไร ไม่เคยเลย
‎หลายคนจะไม่ค่อยมองสิ่งที่เขาทำในสนาม
‎เท่ากับสิ่งที่เขาทำนอกสนาม
‎นอกสนาม เขาถูกมองว่าขาดจุดยืนทางการเมือง
‎ในช่วงเวลานั้นของประวัติศาสตร์ ‎มันส่งผลเสียต่อเขา
‎ผมรักเปเล่ แต่มันก็ไม่ได้ทำให้ผม ‎หยุดวิพากษ์เขาหรอก
‎ผมว่าพฤติกรรมของเขา ‎เป็นเหมือนลุงทอมในวรรณกรรมเรื่องนั้น
‎คนดำที่ยอมจำนน
‎ยอมรับทุกอย่าง
‎โดบไม่ตอบโต้ ตั้งคำถามหรือตัดสิน
‎ผมยังวิพากษ์เขาแบบนั้นจนถึงทุกวันนี้
‎เพราะคำพูดเดียวของเปเล่ส่งผลสะเทือนไกล
‎โดยเฉพาะในบราซิล
‎บุคคลระดับเขาน่ะ ไม่สามารถที่จะ
‎เมินประธานาธิบดีได้
‎แต่คุณก็บอกผมว่ามูฮัมหมัด อาลีทำได้นะ
‎จริง เขาทำได้
‎ซึ่งผมขอปรบมือให้เขา
‎ที่จริงพวกเขาพูดแบบนั้น ทุกครั้งที่ผมขึ้นสังเวียน
‎เหมือนผมจะไปรบ
‎ซึ่งมันแตกต่างกันที่สุดเลย
‎ระหว่างการต่อสู้บนสังเวียน ‎และการทำสงครามในเวียดนาม
‎มูฮัมหมัด อาลีรู้ดีว่า
‎เขาจะถูกจับที่ไม่ยอมรับการเกณฑ์ทหาร
‎แต่เขาไม่เสี่ยงต่อการถูกทำร้าย
‎หรือถูกทรมาน
‎เปเล่ไม่มั่นใจในเรื่องนั้น
‎โธ่เอ๊ย
‎เผด็จการก็คือเผด็จการวันยังค่ำ
‎มีแต่คนที่เคยอยู่กับเผด็จการ ‎ถึงรู้ว่ามันเจ็บปวดแค่ไหน
‎ผมไม่คิดว่าผมจะทำอะไรต่างจากเดิมได้
‎- ทำไมครับ ‎- ผมทำไม่ได้
‎เพราะต่อกรกับเผด็จการแล้วเราจะเจออะไรล่ะ
‎ตอนนี้ประเทศเราเป็นยังไงล่ะ
‎เมื่อเจอสิ่งเหล่านี้ เรามองไม่เห็นทิศทางหรอก
‎ผมเป็นคนบราซิล ‎ผมต้องการสิ่งที่ดีที่สุดสำหรับประชาชน
‎ผมไม่ใช่ซูเปอร์แมน ไม่ใช่มนุษย์มหัศจรรย์
‎ผมเป็นแค่คนธรรมดา
‎ที่พระเจ้ามอบพรสวรรค์ให้เป็นนักฟุตบอล
‎แต่ผมเชื่อมั่นที่สุดว่า
‎ผมกับฟุตบอลของผม ‎ทำประโยชน์ให้บราซิลได้มากกว่า
‎เป็นตัวผมเองทำประโยชน์ได้มากกว่า
‎นักการเมืองอาชีพหลายคนเคยทำซะอีก
‎(เตเรซอโปลิสยินดีต้อนรับทีมชาติแข้งทอง)
‎(สู้ๆ ทีมแข้งทอง)
‎ยุคสมัยนั้นเป็นช่วงที่เผด็จการ ‎มีอำนาจมากที่สุดในบราซิล
‎มีการปราบปราม เซนเซอร์ ‎และจำกัดการพูดเข้มงวดที่สุด
‎รวมถึงการเคลื่อนไหวและอื่นๆ
‎ท่ามกลางสิ่งเหล่านั้น มีโอเอซิสแห่งนึง
‎ที่สวยงามและเปี่ยมความหวัง
‎ที่เปี่ยมไปด้วยกำลังใจและพลังบวก
‎ซึ่งก็คือฟุตบอลโลกปี 1970
‎ตั้งแต่ความล้มเหลว ‎ในฟุตบอลโลกปี 1966 ที่อังกฤษ
‎ทีมชาติบราซิลก็มีสภาพโกลาหล
‎การชิงแชมป์ฟุตบอลโลกกลายเป็น...
‎วาระแห่งชาติของรัฐบาล
‎โค้ชและผู้ช่วยของทีมชาติ
‎แทบทั้งหมดเป็นทหาร
‎มีการคิดคำขวัญแนวฟาสซิสต์มากมาย
‎"บราซิล ไม่รักก็เลิก"
‎"ไม่มีใครหยุดประเทศนี้ได้"
‎คนทั้งชาติมีความสุขในแบบที่เลวร้ายที่สุด
‎โดยมีรัฐบาลเผด็จการส่งเสริม
‎เปเล่ไม่ชอบพูดถึงเรื่องนี้ ‎แต่รัฐบาลส่งสารหลายครั้ง
‎บอกว่าเขาควรลงแข่งฟุตบอลโลกจะดีกว่า
‎มันกลายเป็น...
‎เรื่องสำคัญส่วนตัวของประธานาธิบดี
‎ทำไมล่ะ
‎เพราะถ้าประชาชนมีความสุข
‎รัฐบาลก็มั่นคงไปด้วย
‎คุณโดนรัฐบาลกดดันให้กลับมาเหรอ
‎ตลอดเวลา
‎ผมได้รับข้อเสนอตลอดให้ไปคุยกับรัฐบาล
‎คุยกับสมาชิกสภาราษฎร ผู้ว่าการรัฐ...
‎มีแต่คนอยากให้ผมกลับมาเล่นตลอด
‎ผมไม่รู้จะทำยังไง
‎ผมไม่ได้อยากเล่นฟุตบอลโลกปี 1970 เลย
‎ผมไม่อยากเจอสิ่งที่ผมเคยเจอในอังกฤษ
‎ผมไม่แน่ใจ
‎ผมกังวล แต่ผมก็คิดถึงการแข่งขัน
‎ผมแค่อยากเป็นที่จดจำ
‎แต่ครั้งนั้นแหละ
‎ฟุตบอลโลกครั้งสุดท้ายของผม
‎ราชา คุณจะกลับมาไหม
‎แต่ถ้าผมนั่งตรงนี้บอกว่า
‎"ผมกลับมาแข่งฟุตบอลโลกปี 1970 ‎เพราะชาวบราซิล..."
‎ไม่ แบบนั้นผมโกหก
‎ผมกลับมาเล่นเพื่อตัวเอง
‎(ค่ายฝึกทีมชาติบราซิล)
‎ส่งบอลวัน-ทู
‎คนที่เป็นไอดอลแทบจะเทียบเท่าเปเล่
‎คือผู้จัดการทีมชาติบราซิล
‎ผู้ฝึกซ้อมทีมไปลงแข่งที่เม็กซิโก ‎ชื่อเฌา ซัลดาเนีย
‎ทีมบราซิลกำลังหาวิธีใช้ ‎ศักยภาพยอดเยี่ยมของตนอย่างเต็มที่
‎และปรับสไตล์การเล่นให้ทันสมัยขึ้น
‎พวกเขาต้องทำแบบนี้เท่านั้นถึงจะมีหวัง ‎สู้กับสุดยอดทีมของยุโรปที่เม็กซิโกได้
‎คุณซัลดาเนีย นักวิจารณ์ฟุตบอล ‎ทรงคุณวุฒิหลายคนมองว่า
‎สไตล์การเล่นฟุตบอลของคุณไม่ดีเท่า
‎และล้าหลังกว่าสไตล์ของยุโรป
‎คุณเห็นด้วยไหม
‎มันไม่ง่ายที่จะเปลี่ยนลักษณะการเล่นประจำชาติ
‎(เฌา ซัลดาเนีย ผู้จัดการทีม)
‎มันอาจจะอันตราย
‎แต่เราอาจมีเวลาเปลี่ยนแปลงสิ่งนี้
‎ถ้าเรามีเวลาจะเปลี่ยนแปลง
‎เราก็เล่นได้เหมือนที่คุณเล่น…
‎ซึ่งหมายถึงเล่นเป็นระบบ
‎สำหรับคนที่ไม่รู้จักซัลดาเนีย ‎เขาเป็นคนยังไงน่ะเหรอ
‎(บริโต บราซิล ปี 1964-72)
‎หมอนั่นมันบ้า
‎แต่เขาเป็นคนดีชะมัด
‎เขาเรียกร้องมาตรฐานสูงด้วยนะ
‎เขาไม่สนว่าคุณคือเปเล่ ราชาฟุตบอลหรือเปล่า
‎เขาเรียกร้องให้ทุกคนทุ่มสุดตัว
‎ข้อดีของเขาคือ
‎เขาไม่ใช่คนขี้ขลาด เขาไม่กลัวอะไรเลย
‎แค่บางครั้งเขาก็พูดหลายอย่าง
‎ที่ไม่จำเป็น
‎เขาจะพูดจาไร้สาระ
‎แต่เขาอยากประสบความสำเร็จ
‎ดังนั้น โดยส่วนตัวแล้ว
‎ถ้าคุณถามผมว่าเขาเข้าใจฟุตบอลหรือเปล่า
‎ผมจะตอบว่าไม่ เขาไม่เข้าใจ
‎"เฌา แล้วถ้าเราทำแบบนี้ล่ะ แบบนี้ล่ะ"
‎"แต่ฉันเป็นโค้ช ฉันจัดการเรื่องนี้เอง"
‎"แน่นอน แต่เรามาคุยกัน..."
‎เพราะเขาตัดสินใจหลายเรื่องมาก
‎ที่เรามองออกว่ามันจะไม่ได้ผล
‎เปเล่ ซัลดาเนียให้เราดูแผนการของเขาแล้ว
‎คุณจะอยู่กองหน้าตัวกลาง
‎คุณไม่สนุกกับการเล่นตำแหน่งนั้นนี่นา
‎ไม่ใช่ว่าผมไม่ชอบ
‎แต่ด้วยฟอร์มการเล่นของผมตอนนี้
‎ผมส่งบอลได้ลึกกว่า ‎ถ้าอยู่ในตำแหน่งเพลย์เมกเกอร์
‎ประเด็นคือ...
‎ผมอยู่กองกลางมานานสิบห้าปีแล้ว
‎มาขอให้ผมเปลี่ยนวิธีเล่นในชั่วข้ามคืน
‎มันเป็นไปไม่ได้
‎มีบางอย่างเกิดขึ้นที่นั่น
‎ซัลดาเนียมีปัญหากับเปเล่ระหว่างฝึกซ้อม
‎พวกเขาเข้ากันไม่ได้เลย
‎คุณสองคนได้คุยกันหรือยัง มีเรื่องอะไรกันครับ
‎ความที่เฌา ซัลดาเนียชอบโอ้อวด
‎เขาเลยให้สัมภาษณ์กับนักข่าวรายนึง
‎บอกว่าเขากังวลมาก
‎เพราะผมไปตรวจสายตา
‎และเขาคิดว่าผมอาจมองเห็นไม่ชัด
‎เฌา ซัลดาเนียเป็นคนที่ ‎ไม่เหมือนใครและคาดเดาไม่ได้
‎ผมพูดแบบนี้ด้วยความชื่นชม ‎เขาเป็นเพื่อนที่ดีมากคนนึงของผม
‎เขาชอบโกหกแบบที่ไม่ทำร้ายใคร
‎แต่ผมไม่รู้จะอธิบายยังไงจริงๆ ว่า ‎เขาแต่งเรื่องทำไมว่า
‎เปเล่สายตาสั้นและเล่นไม่ได้
‎ซัลดาเนียบอกว่าเขาตาบอด
‎เขารู้วิธีพูดให้คนโมโห
‎เขาบอกว่า "เขาไม่ไหวแล้ว"
‎"เขาตาบอด เขามองไม่เห็น" เวรเอ๊ย
‎เปเล่โกรธมาก
‎มีคนอ้างว่าคุณมีปัญหาเรื่องสายตา
‎ข้อมูลนี้น่ะ
‎มาจากโค้ชเฌา ซัลดาเนีย
‎คุณว่ายังไงครับกับเรื่องนี้
‎ผมคิดว่าเรื่องนี้...
‎เขาทำตัวแย่มาก
‎แต่เห็นได้ชัดว่าเขาอยากกระทบชิ่งใครสักคน
‎ซึ่งเขาก็สร้างความปั่นป่วนได้จริง
‎ซัลดาเนียยืนกรานว่าเปเล่ควรพักผ่อน
‎เพื่อเก็บแรงไว้ไปแข่งที่เม็กซิโก
‎ซัลดาเนียอยากถอนชื่อเปเล่ ‎แต่สมาคมฟุตบอลบราซิลไม่ยอม
‎ผมบอกว่า "ผมจะถอนชื่อเขาเพื่อเลี่ยงอันตราย"
‎พวกเขากลับบอกว่า "ได้โปรดอย่าทำ ไม่ได้"
‎พูดอีกอย่างก็คือ ด้วยเหตุผลทางการค้า
‎เป็นไปไม่ได้ที่ผู้จัดการ ‎ทีมชาติบราซิลจะถอดชื่อเปเล่เหรอ
‎เป็นไปไม่ได้
‎คุณมีนักเตะฝีมือดีที่สุดเท่าที่เคยมีมา
‎แล้วคุณกลับอยากให้เขาไปนั่งชมข้างสนามเหรอ
‎ถึงแม้เขาจะฝีเท้าตก ‎"เปเล่เล่นไม่ดี ฟอร์มของเขาแย่มาก"
‎ไม่สำคัญเลย เขาต้องลงสนาม!
‎ก็เลยมีการทะเลาะถกเถียงกันหลายฝ่าย
‎และเริ่มมีการประท้วงจะขับไล่ ‎ซัลดาเนียออกจากทีมชาติ
‎ตอนที่สมาคมฟุตบอลบราซิลเสนองานนี้ให้ผม
‎หลายคนบอกว่าอยากได้คนอื่นมากกว่า
‎ผมเรียกสิ่งนี้ว่าสิทธิ์ในการ ‎แสดงความคิดเห็น ผมไม่ใช่เด็ก
‎และผมจะไม่ลาออก
‎รัฐบาลไม่เพียงใช้เส้นสาย
‎ดึงเปเล่ลงสนาม
‎แต่ยังเข้าไปแทรกแซงวงการฟุตบอล
‎ผมกับประธานาธิบดีมีหลายอย่างเหมือนกัน
‎เราทั้งคู่มาจากทางใต้ เป็นแฟนบอลทีมเกรมีโอ
‎และเราชอบฟุตบอล
‎แต่ผมไม่ใช่คนเลือกคณะรัฐมนตรีของเขา ‎และประธานาธิบดีก็ไม่ใช่คนเลือกทีมของผม
‎เรื่องนี้เราเข้าใจกันดี
‎ตอนที่เราดูการสัมภาษณ์นั้น เราคิดว่า
‎"ฉิบหายแล้วเละแน่ๆ"
‎มันเลี่ยงไม่ได้
‎พวกเขาไล่ซัลดาเนียออก
‎ดังนั้นในงานแถลงข่าวกับสื่อทั่วโลก ‎ที่สนามกีฬามารากานัง
‎บอสคนใหม่ก็เข้ามา มารีโอ ซากัลโล
‎ซากัลโลเคยลงแข่งฟุตบอลโลก ‎ที่สวีเดนในปี 1958 กับเปเล่
‎ผมเข้าคุมทีมทั้งที่เหลือเวลาแค่สองเดือน
‎เปเล่บอกว่าเขาโมโห...
‎เพราะสิ่งที่หนังสือพิมพ์ลงข่าว
‎เรื่องที่ซัลดาเนียบอกว่าเขาตาบอด
‎เขาอยากตอบโต้คนวิจารณ์เขา
‎ระหว่างการฝึกซ้อม ซากัลโลเดินมาหาผม ‎แล้วถามว่านี่มันอะไรกัน
‎"นายไม่เข้าไปแย่งบอล นายยอมปล่อยไปเฉยๆ"
‎และเขาพูดถูก
‎ผมเป็นห่วงตัวเอง
‎ผมไม่อยากบาดเจ็บ
‎ในการฝึกซ้อมครั้งแรกของเรา
‎เขาวางมือบนไหล่ของผม
‎แล้วบอกว่า "ซากัลโล..."
‎"อย่าให้ฉันลงเลย"
‎ผมบอกเขาว่า
‎"นายเจ๋งที่สุด"
‎"ฉันจะไม่มีวันทิ้งนายไว้ข้างสนาม"
‎"นายต้องช่วยฉันชิงแชมป์ฟุตบอลโลก"
‎(ฟุตบอลโลก เม็กซิโกปี 1970)
‎(บราซิล)
‎และแล้วฟุตบอลโลกปี 1970 ก็เริ่มขึ้น
‎ในเม็กซิโกครั้งนี้ เปเล่พยายาม ‎จะฟื้นฟูชื่อเสียงของตนในฟุตบอลโลกอีกครั้ง
‎เขาแพ้ที่อังกฤษเมื่อสี่ปีก่อน
‎ตอนนี้เปเล่อายุ 29 ปี ‎นี่คือฟุตบอลโลกครั้งที่สี่ของเขา
‎และเขาอยากให้มันเป็นฟุตบอลโลก ‎ครั้งยิ่งใหญ่ที่สุดของตัวเอง
‎ในอังกฤษเราได้ยินข่าวว่าเปเล่ผู้ยิ่งใหญ่
‎ซึ่งชาวอังกฤษหลายล้านคนชื่นชอบ
‎อาจไม่มีอารมณ์จะลงแข่งฟุตบอลโลก
‎คราวก่อนเขาเจอประสบการณ์เลวร้าย
‎ในนัดที่เขาปะทะกับโปรตุเกสและบัลแกเรีย
‎ตอนนี้สภาพจิตใจของเปเล่เป็นยังไงบ้าง ‎ในฟุตบอลโลกครั้งที่สี่ของเขา
‎ผมยินดีพูดถึงสภาพจิตใจของเปเล่ครับ
‎เพราะผมโชคดีมากที่ได้เล่นกับเขา ‎ทั้งในปี 58 และปี 62
‎และตอนนี้ในฐานะโค้ช
‎ผมรู้สึกว่าเปเล่คือเด็กคนเดิม
‎ที่เคยช่วยเราได้แชมป์ฟุตบอลโลกทั้งสองครั้งนั้น
‎(บราซิล ปะทะ เชโกสโลวาเกีย รอบคัดเลือก)
‎สไตล์การเล่นฟุตบอลที่สวยงาม
‎และมีโอกาสแล้ว เปเล่ยิง ข้ามประตู!
‎ฟอร์มของเปเล่ตกลงไประดับนึง
‎คุณเห็นความแตกต่างชัดเจน ‎เพราะเขาไม่ใช่เปเล่คนเก่าแล้ว
‎ดูฝีเท้าของเพตรา...
‎พระเจ้าช่วย!
‎เข้าประตู!
‎เซอร์ไพรส์เหลือเชื่อ
‎นักเตะบราซิลตกตะลึงไปตามๆ กัน
‎ลูกนี้จะต้องทำให้ ‎ทั้งทวีปอเมริกาใต้สั่นสะเทือนอยู่แน่ๆ
‎เราออกจากบราซิลมาอย่างไม่มีใครศรัทธาเลย
‎ชาวบราซิลไม่คิดว่าเราจะผ่านรอบแบ่งกลุ่ม
‎แต่ตอนนี้เปเล่กำลังขยับเพื่อบราซิล
‎ทอสเซา
‎โอ้ สูงไป
‎เปเล่กับทอสเซาขยับไปทางซ้าย ‎มาที่ทอสเซา กลับมาที่เปเล่
‎สถานการณ์นี้ยากซะแล้ว
‎ฟาล์วครับ
‎เปเล่…
‎ริเวลลิโน ช่างเป็นลูกที่สวยงาม!
‎ช่างเป็นลูกที่สวยจริงๆ ริเวลลิโน!
‎นั่นคือตอนที่...
‎เขาเริ่มสนุกกับการเล่นอีกครั้ง
‎คูน่าแหย่อย่างแรง
‎แต่เปเล่เลี้ยงลูกหลบไปได้อีกแล้ว
‎กำลังฝ่าไปอย่างลำบาก ‎เมื่อฮาร์ดลิก้าตามติดตลอดทาง
‎เปเล่ยังไปได้ต่อ
‎ยังอยู่กับบอล... แชร์ซินโญ ทอสเซา!
‎เมื่อกี้เป็นการเลี้ยงลูกที่กล้าเสี่ยงมากของเปเล่
‎ความฉลาดของเขา ‎ความมั่นใจของเขา... สวยงามน่าชมมาก
‎เปเล่คือผู้ริเริ่มลูกเตะครึ่งสนาม ‎ที่่สุดยอดเหลือเชื่อ
‎ในประวัติศาสตร์ฟุตบอล
‎ตอนนี้หลายคนทำแต้มได้แล้วจากลูกครึ่งสนาม
‎แต่เขาเป็นคนแรกที่พยายามทำ
‎และในนัดแข่งฟุตบอลโลกด้วย
‎เขาปลดปล่อยบางอย่าง ‎ที่เขาอยากบอกมาตลอดแล้ว
‎"นี่แหละราชา ข้าคือราชาโว๊ย"
‎- เกอซง เปเล่วิ่งเข้าไป... ‎- ให้เปเล่...
‎- เขารับไว้ที่อก... ‎- เปเล่!
‎นี่แหละ! นี่มันผลงานระดับเซียน!
‎เข้าประตู!
‎เปเล่!
‎เปเล่
‎หมายเลขสิบ!
‎(บราซิลชนะเชโกสโลวาเกีย 4-1)
‎พวกเขาเล่นดีมาก ว้าว
‎แต่นั่นแค่เกมเดียว
‎จะชนะฟุตบอลโลกต้องเจอมากกว่านั้นเยอะ
‎ผมว่าอังกฤษ
‎คือทีมเต็ง
‎อังกฤษเป็นแชมป์เก่า
‎เป็นธรรมดาที่พวกเขาจะเป็นทีมเต็ง
‎แต่บราซิลจะทุ่มสุดตัว
‎อังกฤษปะทะบราซิล
‎เปเล่ ชาร์ซินโญ บ็อบบี้ มัวร์ ‎บ็อบบี้ ชาร์ลตัน ช่างเป็นนัดที่น่าจับตาจริงๆ
‎(อังกฤษ)
‎(บราซิล ปะทะ อังกฤษ รอบแบ่งกลุ่ม)
‎เรารู้ว่านัดนี้อังกฤษจะต้องหืดขึ้นคอ
‎เราศึกษาวิธีการเล่น ‎และวิธีป้องกันของพวกเขามาแล้ว
‎ทุกคนพูดเหมือนกันว่าใครชนะในนัดนี้
‎จะได้แชมป์แน่นอน
‎แชมป์โลกกับอดีตแชมป์โลกสองสมัย
‎ชาร์ซินโญ…
‎โอ้ และเขาทิ้งคูเปอร์ยืนเก้อ
‎เปเล่!
‎เซฟได้สุดยอด!
‎ผมว่าฝีมือเล่นฟุตบอลของเขาไม่เคยตกเลย
‎ที่แน่นอนที่สุดคือ ไอเดียของเขา ‎ไม่เป็นสองรองใคร
‎เขาฟิตเหมือนก่อนไหม
‎เขาทุ่มเทให้การแข่งขัน ‎เหมือนเดิมหรือเปล่า ผมไม่รู้
‎เปเล่พบว่ายากจะฝ่ามัลเลรี่ไปได้ ‎มัลเลรี่เกาะติดแจ
‎นี่ไม่ใช่การละเล่นของเด็กแน่ๆ
‎ผู้เล่นโดนสะกัดระหว่างเลี้ยงลูกหลายครั้ง
‎นี่อาจเป็นนัดทดสอบ ‎ความอึดและความฟิตของนักกีฬาก็ได้
‎ริเวลลิโน นักเตะผู้ถนัดเท้าซ้าย
‎มันต้องอย่างนี้สิ ยิงได้สวย เซฟได้สวย!
‎เซอร์อัลฟ์ แรมซีย์มีสีหน้ากังวลขึ้นเรื่อยๆ
‎กับเกมในขณะนี้
‎แฟนๆ กำลังตะโกน "บราซิล บราซิล"
‎ทีมบราซิลเร่งฝีเท้าตามมาติดๆ แล้ว
‎สร้างแรงกดดันอย่างหนัก ‎ให้กับกองหลังของอังกฤษ
‎ทอสเซา!
‎และก็มาที่เปเล่!
‎เปเล่ควบคุมได้
‎กองหลังของอังกฤษยกพลมาล้อมสะกัดเขาไว้
‎แต่ผมกำลังขึ้นไปจากรอบนอก
‎เขาเห็นผมอยู่ตรงนั้นสักพักแล้ว
‎นั่นคือความสำเร็จที่ยิ่งใหญ่ที่สุดในอาชีพของผม
‎บราซิลชนะหนึ่งต่อศูนย์
‎(บราซิลชนะอังกฤษ 1-0)
‎และเสียงกึกก้อง "บราซิล บราซิล" ‎กระหึ่มทั่วสนามกว้างใหญ่แห่งนี้
‎บราซิลโค่นแชมป์โลกไปได้
‎มันน่าทึ่งและสวยงามเหมือนเกมหมากรุก
‎เราชนะด้วย ให้ตายสิ ยอดเยี่ยม
‎เรายิ่งแข็งแกร่งขึ้น
‎ปี 1970 เป็นปีแห่งความสุข
‎ทีมนั้นรักใคร่กันดีเหมือนพี่น้อง
‎เรื่องขัดแย้งระหว่างนักเตะไม่ได้มีให้เห็นทุกวัน
‎(บราซิลชนะโรมาเนีย 3-2 รอบแบ่งกลุ่ม)
‎เราเป็นตัวแทนประเทศ
‎เราไม่ได้เล่นแค่เพื่อตัวเอง ‎แต่เพื่อชาวบราซิลทุกคน
‎ทุกชัยชนะเป็นของชาวบราซิล ‎และเรายังคงชนะต่อไป
‎ผมไปทำข่าวฟุตบอลโลกปี 1970 ‎และขอผมพูดให้ชัดเจน
‎ผมต่อต้านเผด็จการ ‎และผมไปเชียร์คู่แข่งของบราซิล
‎เราจินตนาการว่าถ้าบราซิลชนะ
‎คงจะยิ่งกระพือปีกให้เผด็จการ ‎และไม่มีใครต้องการแบบนั้น
‎แต่ฟุตบอลเป็นเรื่องที่คาดเดาไม่ได้ ‎อย่างที่เราเคยพูดกัน
‎เราลืมหลักการทุกอย่างทันทีที่เกมเริ่ม
‎เราอดไม่ได้ที่จะเชียร์ทีมชาติของเรา
‎(บราซิลชนะเปรู 4-2 รอบสี่ทีมสุดท้าย)
‎สำหรับบราซิล ถ้าพวกเขาเล่นได้ ‎ตามฟอร์มที่วางไว้ ก็ยากจะมีใครเอาชนะเขาได้
‎และเราไม่ควรแข่งกับบราซิล ‎ในวันที่พวกเขาเล่นได้แบบนั้น
‎อีกหนึ่งนัดเราถึงจะเข้ารอบตัดเชือกฟุตบอลโลก
‎แต่ทั้งบราซิลแตกตื่นรอไปแล้ว
‎"แน่นอนว่าเราทำได้ดี เปเล่จะเล่นได้ยอดเยี่ยม
‎เกอซงก็ด้วย แต่นี่คืออุรุกวัยนะ"
‎"นี่คืออุรุกวัย เราก็รู้ว่ามันเป็นยังไง"
‎เราลืมไม่ได้ว่าในรอบสุดท้ายฟุตบอลโลกปี 1950
‎ที่จัดขึ้นในรีโอเดจาเนโร
‎อุรุกวัยเอาชนะทีมเต็งอย่างบราซิลไปได้
‎จนกลายเป็นแชมป์โลก
‎ยี่สิบปีต่อมา เรารู้ว่าฟุตบอลไม่มีความแน่นอน
‎ใครจะรู้ ประวัติศาสตร์อาจซ้ำรอย ‎ในรอบรองชนะเลิศ
‎(บราซิล ปะทะ อุรุกวัย รอบรองชนะเลิศ)
‎ผมจะสวดภาวนาก่อนเข้านอน
‎ผมพูดว่า "พรุ่งนี้จะราบรื่นแน่นอนใช่ไหม"
‎สภาพจิตใจมีผลต่อเรามากจริงๆ
‎และบราซิลส่งลูก จนถึงตอนนี้ยังเล่นหลวมผิดวิสัย
‎ไม่ใช่บราซิลที่เจิดจ้าอย่างที่เราเห็นแข่งกับเปรู
‎โมราเลสจากอุรุกวัย
‎และส่งบอลได้สวย คิวบิลลารับ
‎บอลเข้าไปแล้ว คิวบิลลา!
‎บราซิลลำบากจริงๆ แล้วทีนี้
‎เวลาเสียการควบคุมจริงๆ คุณอธิบายไม่ได้
‎เปเล่อยู่ตรงหน้าเขาแท้ๆ
‎เปเล่กำลังมองหาจังหวะส่งบอล
‎ตอนนี้สถานการณ์ล่อแหลม
‎อีกเจ็ดนาทีจะถึงเวลาพักครึ่ง
‎บราซิลต้องกังวลมากขึ้นเรื่อยๆ แน่ ‎เมื่อเวลาผ่านไป
‎ทอสเซา
‎โคลดอลโญ เข้าแดนกลาง ‎เพื่อสวนกลับและนี่แหละ
‎เข้าประตูไปแล้ว!
‎โคลดอลโญ!
‎เราโชคดีที่ตีเสมอมาอยู่ที่หนึ่งต่อหนึ่ง
‎ผมพูดปลุกขวัญกำลังใจให้พวกเขาในช่วงพักครึ่ง
‎"พวกนายต้องเล่นให้ดีสุดฝีมือ
‎ไม่เอาแบบที่เล่นในครึ่งแรกแล้วนะ"
‎"ฉันไม่ต้องพูดอะไรอีกแล้ว"
‎เราจะเริ่มกังวลเมื่อทุกอย่างไม่เป็นไปตามแผน
‎แต่สำคัญคือบอกตัวเองว่าเราต้องทำให้ได้
‎เปเล่
‎ทอสเซาอยู่ทางซ้ายของเขา
‎เปเล่ยังวิ่งต่อไป เขาโดนสามคนประกบ
‎เขาถูกสะกัดล้มในจุดโทษ
‎ลูกออกหรือเปล่า กรรมการบอกว่าลูกออก
‎ผมสงสัยอยู่หลายครั้งว่า ‎มีเปเล่อยู่ในสนามแค่คนเดียวหรือเปล่า
‎เพราะดูเหมือนมีเปเล่สามคน
‎ซูเปอร์แมนกลับมาแล้ว
‎เปเล่เตะลูกกลับหลัง ยิงได้สวย!
‎เขาเปลี่ยนเป็นคนละคนเมื่อลงสนาม
‎และเขามุ่งมั่นจะเอาชนะให้ได้แล้วในตอนนี้
‎แชร์ซินโญ เปเล่…
‎แชร์ซินโญ และเขาอยู่ใกล้มาโตซัส
‎เขาเลี้ยงลูกเข้าไปแล้ว
‎เข้าประตู!
‎สามต่อหนึ่ง! เกมนี้เห็นผู้ชนะแน่แล้ว
‎ริเวลลิโน!
‎เปเล่เลื้อยหลบไปได้สวยมาก
‎เขาหลบผู้รักษาประตู วิ่งต่อไป
‎และเขาทำประตู... ไม่ได้!
‎เป็นลูกล่อหลอกที่น่าทึ่งที่สุด
‎ตอนนี้เรารู้แล้วว่าทำไม ‎พวกเขาถึงเรียกชายคนนี้ว่าราชา
‎ทำไมเขาถึงได้ชื่อว่า ‎เป็นนักฟุตบอลที่ยิ่งใหญ่ที่สุดในโลก
‎บราซิลชนะอุรุกวัยไปได้ ‎และเข้ารอบสุดท้ายฟุตบอลโลก
‎(บราซิลชนะอุรุกวัย 3-1)
‎ดี ไปเลย พวก
‎ผมรู้ว่าผมพร้อมลงแข่ง
‎แต่เวลาเล่นกีฬามันมีความกังขาเสมอ
‎แม้แต่คนที่เก่งที่สุดก็ยังตื่นเต้นได้บ้าง
‎ไม่บ้างหรอก ตลอดเวลาเลย
‎ตอนที่เรากำลังจะไปถึงสนามกีฬา
‎ผมมองออกไปนอกหน้าต่าง
‎ผมเห็นแฟนๆ กับธงชาติบราซิล
‎ตะโกนว่า "บราซิล เปเล่"
‎ผมปล่อยโฮเลย
‎ผมอยากหยุดร้องไห้ แต่ทำไม่ได้
‎ผมเป็นผู้เล่นที่แก่ที่สุดในทีม
‎ผมไม่อยากให้เพื่อนร่วมทีม ‎คิดว่า "คนอย่างเขาจะร้องไห้ทำไม"
‎ผมตื้นตันใจ ผมรู้สึกหลายอย่างมากในตอนนั้น
‎"พระเจ้า นี่คือฟุตบอลโลกครั้งสุดท้ายของลูก ‎ช่วยให้ลูกพร้อมด้วยเถิด"
‎"ลูกอยากให้พระองค์ช่วยลูกเป็นครั้งสุดท้าย"
‎ผมขอโทษ...
‎ผมกลั้นไม่ไหวจริงๆ
‎(บราซิล ปะทะ อิตาลี ‎รอบชิงชนะเลิศฟุตบอลโลก ปี1970)
‎ทั้งสองทีมลงสนามแล้ว
‎เปเล่…
‎กำลังจะลงเล่นฟุตบอลโลก ‎รอบชิงชนะเลิศครั้งที่สองของเขา
‎ครั้งแรกเขาลงแข่งตอนอายุแค่ 17 ปี
‎สนามกีฬาอัดแน่นไปด้วยผู้ชม
‎นี่คืองานแข่งกีฬาครั้งสำคัญที่สุดของที่นี่
‎เราไม่อาจรู้เลยว่าพวกคุณที่บราซิล ‎คาดหวังขนาดไหน
‎กับผลการแข่งนัดนี้
‎และรอบสุดท้ายฟุตบอลโลก ‎ปี 1970 ก็ได้เริ่มขึ้นแล้ว
‎ผมไม่ได้กังวลเรื่องทำแต้ม ‎หรือเล่นให้ดีในการแข่งกับอิตาลี
‎ผมแค่อยากให้เราชนะ
‎แล้วแต่พระเจ้าทรงโปรด ผมจะตั้งใจเล่น
‎เปเล่กระโดดสูงเหนือทุกคนและโหม่งลูกลงไป
‎บราซิลนำไปหนึ่งต่อศูนย์
‎เขาต้องการปี 1970
‎เขาต้องการลูกโหม่งนั้นในนัดที่แข่งกับอิตาลี
‎เขาต้องการอากาศหายใจสักที
‎คำเตือน
‎ในการแข่งฟุตบอลโลก ‎รอบชิงชนะเลิศทุกครั้งตั้งแต่หมดสงคราม
‎ฝ่ายที่ทำแต้มได้ก่อนมักจะแพ้
‎บอนินเซญา...
‎บอนินเซญาทำแต้มไปได้ ความผิดพลาดที่น่ากลัว
‎บอนินเซญาทำให้ทีมตีเสมอ!
‎คาร์ลอส อัลแบร์โตส่งลูกข้ามสนาม ‎เปเล่ยิงสไลด์...
‎ห่างไป
‎เขาช้าไปแค่เสี้ยววินาที
‎มันไม่เกี่ยวอะไรกับความกลัว
‎มันเป็นเรื่องของความรับผิดชอบมากกว่า
‎เราเริ่มแบกภาระความรับผิดชอบ ‎ไว้บนบ่าจนหนักอึ้ง
‎ตอนนั้นแหละที่มันกระทบต่อสภาพจิตใจ
‎- แชร์ซินโญ ‎- เขาส่งลูกให้แชร์
‎เขาเลี้ยงลูก พยายามทะลวงเข้าไป
‎ส่งให้เกอซง ยิง...
‎เข้าไปเต็มๆ สวยงาม!
‎เกอซงทำประตูไปได้อย่างงดงาม
‎บราซิลได้แต้ม
‎เกอซง หมายเลขแปด
‎เกอซงยิงลูกแรกของเขาในการแข่งครั้งนี้
‎ครึ่งหลังผ่านไปแล้ว 21 นาที
‎เขาให้กำลังใจเราตลอดเวลา
‎และช่วยให้เราเชื่อว่าเราจะเก่งได้เหมือนเขา
‎เปเล่ส่งให้แชร์ซินโญ
‎และเขาทำประตูได้!
‎บราซิลได้แต้ม!
‎แชร์ซินโญยิงลูกที่สามให้บราซิล
‎บราซิลเห็นถ้วยฟุตบอลโลกอยู่ไม่ไกลแล้ว
‎สวยงามมาก
‎พวกเขาแค่ผลัดกันส่งลูกเพื่อโชว์ฝีเท้า
‎แชร์ซินโญ หมายเลขเจ็ด
‎เปเล่
‎ส่งขึ้นไปให้คาร์ลอส อัลแบร์โตทางขวา…
‎และเข้าไปลูกที่สี่!
‎โอ้ เป็นการแข่งฟุตบอลที่สนุกมากจริงๆ
‎(บราซิลชนะอิตาลี 4-1)
‎ผมโล่งอกมากเลยครับ
‎ผมคิดว่าของขวัญชิ้นสำคัญที่สุด ‎ที่คุณได้จากชัยชนะไม่ใช่ถ้วยรางวัล
‎ความโล่งใจต่างหาก
‎เขาตะโกนสามครั้งอยู่ในห้องแต่งตัว
‎ซึ่งมันยังทำให้ผมขนลุกมาจนถึงวันนี้
‎เขาตะโกนว่า "ฉันไม่ตายแล้วๆ"
‎เปเล่จะขออะไรได้มากกว่านี้
‎เขาเป็นทุกอย่าง
‎เขาเป็นทุกอย่างที่คุณจะจินตนาการได้
‎เขาอยากส่งต่อมรดกตกทอดเป็นชัยชนะครั้งนี้
‎เขาทำสิ่งที่เขาตั้งใจทำสำเร็จแล้ว
‎และขอบคุณพระเจ้าที่เขาทำได้
‎เปเล่เชื่อมโยงความสำเร็จของเขาเอง ‎เข้ากับความสำเร็จของบราซิล
‎เหมือนเขาออกรบโดยถือธงชาติบราซิลไว้ด้วย
‎ตำนานของเขาคือตำนานของเรา
‎ฟุตบอลโลกปี 1970 ‎เป็นช่วงเวลาที่ดีที่สุดในชีวิตของผม
‎แต่สำคัญกับประเทศยิ่งกว่า
‎เพราะถ้าบราซิลแพ้ในปี 1970 ‎ทุกอย่างอาจยิ่งเลวร้าย
‎ทั้งประเทศได้หายใจอีกเฮือก ‎เมื่อเรากลายเป็นแชมป์โลก
‎ฟุตบอลโลกปี 1970 เป็นประโยชน์ ‎กับบราซิลมากกว่าวงการฟุตบอล
‎อย่างไม่ต้องสงสัยเลย
‎เห็นได้ชัดว่า รัฐบาลเผด็จการ ‎ตักตวงประโยชน์จากชัยชนะครั้งนั้น
‎แต่ชาวบราซิลไม่เคยคิดว่าชัยชนะในฟุตบอลโลก
‎ได้มาเพราะเผด็จการเลือดเย็นอย่าง ‎นายพลการ์ราสตาซู เมดีชี
‎เราแค่ต้องดูว่าประวัติศาสตร์ ‎จดจำชัยชนะครั้งนั้นยังไง
‎ไม่ใช่ชัยชนะของเมดีซี
‎แต่เป็นชัยชนะของเปเล่
‎(บราซิลคงอยู่ภายใต้ ‎รัฐบาลเผด็จการจนถึงปี 1985)
‎(เปเล่ลงสนามสุดท้ายให้ทีมชาติบราซิล ‎ในปี 1971 ขณะที่อายุเพียง 30 ปี)
‎(ผ้าพันคอสีขาวหลายพันผืนโบกสะบัดลาเปเล่)
‎(ในเกมสุดท้ายที่เขาเล่นให้ทีมชาติบราซิล)
‎(เขายังคงเป็นนักเตะบราซิลที่ทำประตูได้สูงสุด)
‎(ราชาจงเจริญ)
‎(สามปีต่อมา เขาบอกลาสโมสรซานโตส)
‎เขาชื่นชอบแฟนๆ ที่ส่งเสียง ‎เรียกชื่อของเขาในทุกภาษา
‎เพเล่ ปีลีย์ เปเล่ เป้เล
‎ไม่ว่าจะเป็นภาษาใด
‎ชื่อนี้ก็หมายถึงนักเตะบราซิล ‎ผู้ยอดเยี่ยมที่สุดตลอดกาล
‎(เขาปิดฉากอาชีพ ‎ด้วยการนำ "ซอกเกอร์" ไปยังสหรัฐ)
‎(อยู่กับทีมนิวยอร์กคอสมอส)
‎(เปเล่)
‎รัก!
‎ผมรัก!
‎ขอบคุณมากครับ
‎(เปเล่ทำสถิติ ‎ยิง 1,283 ประตูในการแข่งขัน 1,367 นัด)
‎(เขายังคงเป็นนักเตะคนเดียว ‎ที่เข้าชิงแชมป์ฟุตบอลโลกสามสมัย)
‎คำบรรยายโดย เพียรพิไล ธรรมลิขิตชัย